Poslanik SNS Miloš Banđur: Rezultat referenduma u velikim gradovima pokazao nezadovoljstvo dela naših glasača lokalnim vlastima - Politika - Dnevni list Danas\nPočetna » Vesti » Politika » Poslanik SNS Miloš Banđur: Rezultat referenduma u velikim gradovima pokazao nezadovoljstvo dela naših glasača lokalnim vlastima\nZorica Miladinović22.01.2022. 16:23\n“Ne gledajući na referendum kao dogadjaj od krucijalne važnosti za vlast ili državu, jedan deo glasača SNS su uzdržavanjem od glasanja ili glasanjem protiv, želeli da pošalju vrhu stranke signal da nisu zadovoljni lokalnom vlašću ili ponašanjem pojedinaca na lokalu. Dolazak na funkciju prečicom, ohrabruje na posvećenost privatnom a ne javnom interesu i ohrabruje na bahaćenje. Nedostatak skromnosti i bahaćenje nekih lokalnih moćnika urušavaju naš ugled u tim sredinama. I bas me briga što su oni pre nas bili mnogo gori, meni smetaju takvi međju nama. Mi ne smemo da budemo u bilo čemu slični prethodnoj vlasti”, kaže Banđur za Danas.\nBanđur, koji je i nekadašnji zamenik gradonačelnika Niša, naglašava da je u velikim gradovima opcija “ne” pobedila sa malom razlikom u broju glasova, ali da je s obzirom na malu izlaznost, takva razlika “dala veće procentualne razlike, što maskira pravu sliku referendumskog rezultata”.\nRecimo, u Nišu je opcija “ne” prevagnula za 4400 glasova, uz izlaznost od svega 26 odsto, kaže.\nPrema njegovoj oceni, 60 odsto glasova “za opciju ‘da’” na referendumu za izmenu Ustava u oblasti pravosuđa je “odličan rezultat”, koji, uprkos nešto drugačijim rezultatima u nekim lokalnim samoupravama, pokazuje da “nema promene u odnosu političkih snaga u odnosu na period za nama”.\n“Činjenica je da vlast nije imala kampanju po pitanju referenduma, a spot koji je emitovan na RTS-u nije razjašnjavao stvari na pravi način, niti je mogao da značajnije motiviše glasače. Ako se ovome dodaju dezinformacije koje su širili pojedini poznati funkcioneri SNS-a i SPS-a, vodeći pravu medijsku hajku protiv ustavnih amandmana, i plašeci glasače lažnom pričom da će nama zapad postavljati sudije i tužioce, jasno je zašto je oko 70 odsto birača ostalo kući. Barem polovina onih koji su glasali protiv su glasači SNS-a, a koji su nedovoljno ili nepravilno informisani i poverovali pojedinim partijskim autoritetima da ove promene vode u kolonijalnu pravosudnu zavisnost od zapada, što naravno nije tačno”, kaže Banđur.\nOn dodaje da i samo pitanje na glasačkom listiću “kao da je napisano sa ciljem da, uz sve dezinformacije, dodatno uplaši glasače i navede ih da glasaju ‘ne’“.\nU pitanju je trebalo precizirati oblast na koju se promena Ustava odnosi, odnosno pitanje je trebalo da glasi: da li ste za potvrdjivanje Akta o primeni Ustava u oblasti pravosuđa, pošto su “građani mesecima plašeni da će biti izmenjena preambula Ustava koja se odnosi na Kosovo i Metohiju”.\nBanđur ocenjuje da zbog svega ovoga “opozicija nema razloga za radovanje”. Građani su na referendumu potvrdili odluku Narodne Skupstine da usvoji amandmane na Ustav u oblasti pravosuđa.\nUstavnim izmenama postavljen je temelj za ozbiljnu reformu pravosuđa, koja treba da obezbedi njegovu “nezavisnost od uticaja izvrsne vlasti, političke vlasti i interesnih grupa, sve sa ciljem većeg poverenja gradjana u sudove i tužilaštva”.\n“Ustavni amandmani naglašavaju nezavisnost sudije u obavljanju posla i samostalnost tužioca. U tom smislu Ustav precizno reguliše uslove premeštanja sudije u drugi sud jer se do sada ova mogućnost mogla zloupotrebljavati kao mehanizam disciplinovanja sudija, odnosno kažnjavanja u slučaju neposlušnosti. Ovim se sudija oslobađa straha od pritiska u donošenju presude”, kaže Banđur.\nOn kaže da Ustav sada reguliše i stalnost sudijske funkcije, ukidajući probni period od tri godine, koji je “potencijalno moguće koristiti za uticaje na rad sudije pred kojim je neizvesnost izbora na stalni rad”.\nUstav precizno definiše i kada sudija može biti razrešen funkcije.\nDosadašnje nejasno rešenje omogućavalo je različita tumačenja, što je “uticalo na nesigurnost sudije i mogućnost da bude podložan različitim uticajima”.\nPrema njegovoj tvrdnji, ustavne izmene omogućavaju da se “izbor sudija i tužilaca oslobađa direktnog uticaja izvršne i zakonodavne vlasti novim načinom formiranja Visokog saveta sudstva i Visokog saveta tužilaštva”.\nNarodna skupština će dvotrećinskom većinom birati po četiri člana ovih najviših pravosudnih tela iz reda uglednih pravnika, posle javnog konkursa.\nOvakva, dvotrećinska većina će “podrazumevati saglasnost pozicije i opozicije, te će to dovesti do izbora objektivno najuglednijih pravnika”.\n“Sada ostaje da se zakonima propiše postupak izbora šest predstavnika sudija i pet predstavnika tužilaca u ove najviše organe. To je jako važno. Uz obaveznu primenu tajnog izjašnjavanja, procedura mora biti tako osmišljena da garantuje delegiranje ljudi sa najjačim moralnim i stručnim kredibilitetom. Do sada su lobisticke grupe na područjima apelacionih sudova uz obavezno javno glasanje sudija, delegirale svoje predstavnike u Visoki savet sudstva. Zato imamo situaciju da su sudovi i tužilaštva skupovi porodica i familija, što je prvi korak ka koruptivnom radu”, kaže Banđur.\nOpozicija je vodila nefer kampanju\n“Opozicija je vodila nefer kampanju protiv usvajanja ustavnih amandmana, pri čemu je podrška amandmanima lidera bez podrške u narodu, kao sto je Čedomir Jovanovic, mnoge glasače SNS-a ostavila kuci ili ih navela da glasaju protiv”, kaže Banđur.\nizmene Ustavamilos bandjurPoslanik SNSreferendumNiš


Mliječni zubić u liječenju dijabetesa - Matične ćelije - Ringeraja.ba\nKada je četvrti član porodice obolio od Dijabetesa melitusa, niko nije ni predpostavljao da se lijek krije u zubu! BioEden, specijalizovana banka za pohranjivanje matičnih ćelija iz mlječnih zuba, znala je kako da bezbolno i nekompromitovano izoluje matične ćelije koje kriju ogromne potencijale za liječenja različitih oboljenja.\nTerapija matičnim ćelijama nije novina i doktori imaju velika očekivanja kad je u pitanju regenerativna medicina. The Harris Reviev predviđa da će u budućnosti jednoj od tri osobe u životu biti potrebna terapija matičnim ćelijama. Sa novim otkrićima primjene matičnih ćelija, neohodno je i iznalaženje njihovih alternativnih izvora.Tako su 2000 godine matične ćelije pronađene u mliječnim zubima djece, i dokazano je da imaju veliki potencijal u lječenju raznih oboljenja i medicinskih stanja.\nKada se Fernandez Carillo, 39 – godišnjak obolio od dijabetesa melitusa odlučio za povlačenje svojih matičnih ćelija, krioprezerviranih u prvoj u svjetskoj banci, specijaliziranoj za pohranjivanje dentalnih ćelija, nije ni slutio koliko će mu njegova odluka pomoći u borbi sa dijabetisom. Bez straha, brige i čekanja na adekvatan, kompatibilan uzorak, s obzirom da su njegove vitalne matične ćelije već validirane, testirane, prezervirane te u tom momentu i transportovane u bolnicu.\nCarilova odluka da krioprezervira svoje matične ćelije iz umnjaka, omogućila mu je terapiju matičnim ćelijama, vračajući nadu, dignitet te poveznicu za zdraviji život. S obzirom da matične ćelije imaju iza sebe već dugu historiju korištenja pri terapijama poput dijabetesa, ovo je prvi put da su korištene dentalne ćelije, pri proceduri koja izolira matične ćelije iz zuba nakon što je isti ispao prirodnim putem, ili je izvađen uz pomoć adekvatne asistencije.\nNakon što je BioEden izvukao sadržinu njegovog zuba, Fernando Carillo je mogao da koristi svoje matične ćelije momentalno, na taj način eliminirajući potragu te čekanje za odgovarajućim kompatibilnim uzorkom, bolnu i skupocjenu ekstrakciju matičnih ćelija iz koštane srži, pa čak i doživotno korištenje lijekova.\nBioEden je krioprezervirao Carillove matične ćelije u tečnom nitrogenu pri temperature od – 195 stepeni Celzijusovih. Potom su iste bivale transportovane, odmrznute i uspješno korištene u tretiranju Carillovog stanja.\nSamo 12 sedmica poslije, pacijent je već prijavio značajan porast energije, umanjenje mučnina, potpuno povlaćenje gubitka vida, te dramatičnu redukciju količine i učestalosti korištenja izulina.\n‘’ Na osnovu izmjerenih kliničkih rezultata te svjedočenja pacijenta, ovaj tretman je bio kompletan uspjeh, koji je značno unaprijedio njegov kvalitet života. Osnovni faktor uspjeha jeste u biti momentalna dostupnost vitalnih pacijentovih matičnih ćelija, krioprezerviranih, te upravo ta perfektnost kompatibilnosti matičnih ćelija. ‘’ Mike Byrom, Glavni naučnik BioEden kompanije\nInače, BioEden, prva i jedina specijalizirana banka dentalnih matičnih ćelija, koja se značajno razlikuje od sljedbenika patentiranim procesom obrade i čuvanja. Za razliku od drugih koji pohranjuju cijeli mliječni zub, ova kompanija ide korak dalje te izoluje i pohranjuje dovoljan broj živih matičnih ćelija, čime se osigurava najveći mogući potencijal za terapiju. BioEden svojim klijentima nudi skladištenje vitalnih ćelija uz besplatno ponavljanje procesa sve dok se ne dobiju pozitivni rezultati. Kao pioniri u ovom području, kompanija BioEden je uspješno pohranila više od tri milijarde ćelija, te se kao takva smatra najvećom i vodećom dentalnom bankom u svijetu.\nBioEden posluje i u našoj zemlji i to preko kompanije Bio Save BiH koja je ujedno i ovlašteni zastupnik Vite 34, vodeće evropske banke matičnih ćelija iz pupčane vrpce.\nZa sve informacije, posjetite našu web stranicu www.bioeden.ba ili nas kontaktirajte putem mail adrese info@bioeden.ba ili putem telefona 033 200 800 ; 061 998 772.


Arifoviću 10 godina zatvora zbog ubistva srpskih civila u Srebrenici @ InfoBijeljina \nSARAJEVO - Sud BiH osudio je danas Izeta Arifovića na kaznu od 10 godina zatvora zbog ubistva srpskih civila na području Srebrenice i Bratunca, a Suada Smajlovića na godinu i dva mjeseca za skrnavljenje tijela.\nArifović je proglašen krivim za ubistva civila zarobljenih 12. jula 1992. godine u mjestu Zalazje kod Srebrenice, koji su ranije predali oružje, kao i da je 21. juna 1992. u mjestu Ratkovići kod Bratunca ubio Živana Prodanovića.\nSmajlović je proglašen krivim da je pucanjem u tijela mrtvih izvršio njihovo skrnavljenje, ali je oslobođen krivice da je učestvovao u ubistvima.\nVijeće Suda BiH je Amira Salihovića oslobodilo krivice za nezakonito hapšenje devet lica nakon vojne akcije u Zalazju 12. jula 1992. i njihovo odvođenje u nepoznatom pravcu, od kada nisu više viđeni.\nPredsjedavajući sudija Staniša Gluhajić rekao je da je Vijeće poklonilo vjeru ključnom svjedoku optužbe "O-2", te da je utvrdilo da su oštećeni imali status civila.\n"Vijeće nije prihvatilo alibi Arifovića da je bio teško ranjen u to vrijeme i da se teško kretao, kao ni Smajlovića da nije bio u Srebrenici", istakao je Gluhajić.\nTokom suđenja, koje je trajalo više od dvije godine, Tužilaštvo BiH i odbrane su ukupno saslušali oko 30 svjedoka, nekoliko vještaka, čitani su iskazi preminulih svjedoka, te je uložena materijalna dokumentacija.\nKljučni svjedok Tužilaštva BiH "O-2" izjavio je da je vidio optužene Arifovića i Smajlovića kako pucaju u zarobljenike ispred stare policijske stanice u Srebrenici 12. jula 1992. godine.\nOn je rekao da je Arifović pucao u jedno lice tokom akcije u Ratkovićima.\n"Ugledao sam Ćizu Arifovića kako se popeo na gumu kamiona. Čuo sam pucanj i vidio kako jedan zarobljenik pada", rekao je "O-2", pojasnivši da je vidio "kad je Ćiza ubio čovjeka".\nSvjedok "O-2", koji je iskaz dao posredstvom videolinka iz Beograda, rekao je da je nakon toga Arifović ušao u stanicu i vratio se "gurajući dva zarobljenika", u koje je pucao iz automatske puške.\nPrema njegovim riječima, nakon što je još pet ljudi iz zatvora stavljeno s drugim zatvorenicima na kamion, utovarena su i tijela dvojice mrtvih u koje je pucao Arifović.\n"O-2" je istakao da je, kada se otvarala zadnja strana kamiona, prva osoba u koju je Arifović pucao, "izgleda, davala znake života", što je "vidio Smajlović i opucao rafal".\nOn se prisjetio akcije u Ratkovićima, kada je, kako je dodao, vidio ubistvo Živana Prodanovića. "Arifović je skočio i gurnuo Živana, uzeo pušku i po Živanu ispalio rafal", rekao je svjedok.\nO napadu na Zalazje, izvedenom 12. jula 1992. godine, govorilo je više svjedoka Tužilaštva BiH, među kojima i Desanka Dragičević, čiji je suprug ubijen tog dana.\nOna je ispričala da je čula kako su Zulfo Tursunović i Naser Orić odveli devet ljudi iz sela Zalazje nakon što su se predali.\n"Čula sam da su odvedeni u Srebrenicu i da niko od tih ljudi nije ostao živ. Kažu i da među njima nije bio moj suprug", izjavila je Dragičevićeva.\nBožana Simić je o zarobljavanju muža Petka, kako je posvjedočila, čula od vojnika koji je bio na zadatku u Zalazju.\n"Poznato je da ga je zarobio Naser Orić i da je odveden za Srebrenicu. Dalje ne znam šta je bilo s njim", rekla je ona, dodavši da su posmrtni ostaci njenog supruga pronađeni nakon 20 godina.\nSvjedok Božo Pavlović naglasio je da su mu mještani iz Ratkovića ispričali da je Živan Prodanović ranjen na njivama, kada je bježao.\nPosmrtni ostaci Prodanovića, prema riječima svjedoka, pronađeni su najvjerovatnije dva mjeseca nakon napada.\n"Majka mu je lobanju grlila", rekao je Pavlović, pojasnivši da je puno puta na televiziji prikazivana Prodanovićeva majka kako drži lobanju i kuka.\nSvjedok Radenka Stanojević rekla je da su tokom napada na Ratkoviće 21. juna 1992. godine ubijeni njen muž i komšija Živan Prodanović, a ona je ranjena.


Mlada reprezentacija Crne Gore okupila se danas u Nikšiću gdje je na zatvorenom olimpijskom bazenu SC “Nikšić” počela pripreme za Svjetsko prvenstvo koje će se održati od 12. do 20. decembra u Kuvajtu. Ekipu će voditi Veljko Uskoković, pomoćni trener je Aleksandar Aleksić, a doktor Predrag Dabović. Pripreme u Nikšiću trajaće …\nCrna Gora u drami bolja od Andore: Kadeti u elitnoj rundi kvalifikacija!\nKadetska fudbalska reprezentacija Crne Gore izborila je plasman u elitnu rundu kvalifikacija za Evropsko prvenstvo. ,,Sokoli“ su danas u uzbudljivom meču savladali Andoru sa 2:0, čime su zauzeli drugo mjesto u grupi 3, iza Republike Irske, a ispred Izraela i Andore. Za plasman u narednu fazu kvalifikacija, ekipi Slobana Drašković …\nAnđeli bronza na prvenstvu Evrope\nCrnogorska reprezentativka Anđela Vukčević osvojila je bronzanu medalju na Evropskom prvenstvu u džiu džici, koje se održava Heraklionu na grčkom ostrvu Krit. Ona je do bronzanog odličja došla u borbama kategorije preko 70 kilograma u konkurenciji do 18 godina. Od ostalih crnogorskih reprezentativaca Luka Trninić se morao zadovoljiti plasmanom od …\nKada se igra za reprezentaciju motiva ne fali\nVezista reprezentacije Crne Gore Marko Janković rekao je da će ekipa biti maksimalno motivisana protiv Bugarske i Kosova i pored toga što su “hrabri sokoli” izgubili sve šanse da se plasiraju na EP. “Jasno je da motiva ne može, ne smije da fali kada se igra za reprezentaciju, ali isto …\nSVJETSKA PARASTONA FEDERACIJA Radović četvrti na rang listi\nCrnogorski paraolimpijac Filip Radović sa 1.686 bodova dijeli četvrto mjesto na oktobarskoj seniorskoj rang listi Svjetske parastoni tenis federacije, saopšteno je iz Paraolimpijskog komiteta (POK). Radović je, nakon Evropskog prvenstva u Helsingborgu, došao do najboljeg plasmana u karijeri, u klasi S 10. Crnogorski stonoteniser u Helsingborgu bio je srebrni u …\nU17 vaterpolo reprezentacija Crne Gore u drugom kolu grupe B na Evropskom prvenstvu u Tbilisiju savladala je domaćina Gruziju 9:5 (2:2, 2:1, 2:1, 3:1). Ovom pobjedom “ajkule” su došle na korak od drugog mjesta u grupi i lakšeg rivala u osmini finala. Podsjećamo, na startu smo poraženi od Grčke 8:4, …


Tači: Razumem revolt Albanaca i razočaranje Srba\nKosovski predsednik Hašim Tači izrazio je danas razumevanje za, kako je naveo, opravdanu reakciju veterana tzv OVK protiv posete predsednika Srbije Aleksandra Vučića Dreničkom kraju, te naveo da razume i razočaranje Srba u selu Banje zbog nemogućnosti da se ova poseta realizuje.\n- Razumem reakciju građana Drenice koji su izrazili opravdani revolt protiv posete. Ovo pokazuje da su bol i ratne rane još sveže. Međutim, kada se trudimo za mir i pomirenje, protesti i blokiranje puteva nam uopšte ne pomažu - naveo je Tači na Fejsbuku i dodao da stoga razume i razočaranje stanovnika srpske zajednice u selu Banje zbog nemogućnosti da se ova poseta realizuje.\nTači: Podržavam da Vučić na Kosovu razgovara sa Srbima\nHaradinaj: Odluka o zabrani Vučeve posete odmah na snazi\n- Svi se moramo držati i pokazati minimalnu ljudsku kulturu ljudskog razumevanja i komunikaciju - naveo je Tači.\nTači je istovremeno pozdravio odluku kosovske vlade da otkaže posetu Vučića selu Banje u opštini Srbica, ili kako je Albanci nazivaju Skenderaj.\nTači se na Fejsbuku oglasio nakon što je predsednik Srbije Vučić odustao od posete Banji.\nMEŠTANI U BANJI ZABIRNUTI "Svako veče stražarimo jer strahujemo od krađa, jutros smo čuli i rafale"\n(UŽIVO) VUČIĆEV GAZIMESTAN Vučić u Kosovskoj Mitrovici: Hvala vam što čuvate i branite srpsko postojanje na Kosovu i Metohiji!\nTENZIJA I PROVOKACIJE Kada su Albanci ugledali Srbe na jednoj od barkida odmah su pokazali DVOGLAVOG ORLA (VIDEO)\nInače, dvodnevna poseta predsednika Srbije Kosovu i Metohiji prethodno je odobrena prema planu koji je predviđao i susret sa Srbima u Banji.\nKosovski premijer Ramuš Haradinaj je ranije saopštio da je zbog novih okolnosti i, kak je naveo, sigurnosti građana i delegacije Srbije, kosovska vlada odlučila da otkaže Vučićevu posetu Dreničkom kraju.\nTači: Korekcija granica do sledećeg proleća\nTači: Pozdravljam stav Merkel o nepromenjivosti granica\nOd Vlade dobili oko 450 kvadrata\nZamenik predsednika SRS Tomislava Nikolića dobio je od Vlade Srbije 1998. godine stan od 186 kvadrata, a njegove stranačke kolege Aleksandar Vučić i Dragan Todorović stanove od 117, odnosno 163 kvadrata, saopštio je juče Generalni sekretarijat Vlade na zahtev G17 plus.\nČepurin: Još bez odgovornosti za zločin iz 1999. godine\nRuski ambasador u Beogradu Aleksandar Čepurin, koji je prisustvovao Centralnoj državnoj ceremoniji povodom godišnjice početka NATO bombardovanja, izjavio je da zasad niko nije prihvatio bilo kakvu odgovornost za taj zločin iz 1999. godine.\nHAOS Šešelj zapalio šahovnicu pred Ambasadom Hrvatske\nIspred Ambasade Hrvatske u Beogradu zavladao je haos: brojni policajci pokušavali su da obuzdaju pristalice Srpske radikalne stranke i njenog lidera Vojislava Šešelja. Šešelj je pred okupljenima zapalio i hrvatsku zastavu.\nVučić: Radojičić bi mogao da bude gradonačelnik Beograda\nPredsednik Srbije Aleksandar Vučić gostovao je večeras u emisiji "Oko magazin" na RTS-u i tom prilikom govorio o brojnim temama uključujući beogradske izbore koji nas očekuju u martu, ali i očekivanu posetu premijera Japana.\nMiša Vacić na Tviteru pretio da će mobilisati tuđu decu\nKontroverzni Miša Vacić, koji je nedavno postao lider "Srpske desnice", jednom korisniku Tvitera zapretio je da će "lično mobilisati njegovu decu", ako dođe do nereda na Kosovu i Metohiji.\nDelavi: Nova zgrada ambasade dokaz da ostajemo na Kosovu\nNa internet stranici ambasade SAD u Prištini, objavljen je snimak radova na objektu nove zgrade ambasade.


Vesti online / Vesti / Svet / Vladari sveta ucenjuju Britance: Ostajte u EU, ili...\nNajbogatiji ljudi planete, znači vladari sveta, kapitalisti koji isisavaju krv običnih ljudi, nameračili su se na stanovnike Velike Britanije. Što se nas tiče, Britanci su nam samo zla nanosili, pa i nemamo neki razlog da se brinemo što ih ucenjuju svetske krvopije, ali što se Evropske unije tiče to može da bude veliki problem - bogataši prete da će povući svoje pare sa Ostrva ako Britanci ne ostanu u EU!\nNe zna šta će sa evroskepticima: premijer Dejvid Kameron\nMilijarder i investitor Li Ka-šing, najbogatiji čovek u Hong Kongu i jedan od najvećih stranih investitora u Velikoj Britaniji, poručuje da će značajno povući investicije ako na referendumu Britanci odluče da napuste EU.\n- Ako do toga dođe, smanjićemo naše investicije - precizira Ka-šing, predsednik uprave "Hačinson holdinga".\nOn je uveren da će Britanci, prilikom izjašnjavanja, "voditi brigu o vlastitim interesima".\nKa-šing, inače, namerava da kupi britanski "O2" i stvori najvećeg mobilnog operatera na tamošnjem tržištu.\nProtiv izlaska Britanije iz EU uveliko lobiraju i čelnici "Goldman saksa", "Nisana", "Forda", "Dajmlera" i drugih velikih korporacija.\nOni brinu da bi britansko napuštanje Unije uzdrmalo kurs funte i evra.\nZa bankare - crveni tepih\n* Biti ili ne biti u EU: Počela je nova "Bitka za Britaniju"\n* "Zbog ruske pretnje Britanija mora da ostane u EU"\n* Bitka za Britaniju (5): Kriza EU "davi" NATO\nFrancuska je već zapretila da će, u slučaju odlaska Britanije, ukinuti granične kontrole i omogućiti migrantima da nastave put prema Ostrvu, te da namerava da prostre crveni tepih za bankare koji budu napuštali London.\nPariz upozorava London da bi se mogle pojaviti i prepreke u bilateralnoj trgovini.\nUkoliko sve ovo nije dovoljno da zastraši glasače, ono što bi evroskeptične Britance moglo da snađe jeste - smanjena bezbednost zemlje.\nStručnjaci tvrde da će britanskoj policiji biti teže da zaštiti svoje građane od napada militanata i organizovanog kriminala ako zemlja izađe iz EU.\nAko se izdvoji iz sistema u čijem je razvoju sudelovala u proteklih 40 godina, to će otežati Velikoj Britaniji zaštitu od terora, tvrdi Evropol.\nReferendum o izlasku Velike Britanije iz EU održaće se 23. juna.\nBritanski premijer Dejvid Kameron smatra da je postigao dobar dogovor sa EU o povlašćenom statusu Britanije u određenim sferama, ali da i dalje postoji značajan broj Britanaca koji su evroskeptici i koji smtraju da treba napustiti EU.\nSVET "Kako da budemo jaki pored Putina i džihadista"?\nSVET Britanija pred referendum (1): Dan odluke o sudbini Evrope\nSVET Britanija pred referendum (2): Minimalna prednost evroskeptika\nSVET "U slučaju Bregzita, Kameron ne bio premijer ni 30 sekundi"


Priština ne prihvata odlaganje pregovora sa Beogradom\nKosovska delegacija je potvrdila odlazak na sastanak između delegacija Prištine i Beograda o decentralizaciji i zaštiti manjina, koji su zakazani za 7. odnosno 8. avgust. Istovremeno je delegacija Srbija zatražila odlaganje razgovora za nedelju dana.\nPortparol kancelarije Marti Ahtisarija, Hua Đijang, potvrdila je da su dobili pismo kojim se traži odlaganje sastanka, ali istiće kako se o datumima još uvek razgovara.\n«Mi još uvek razgovaramo sa Beogradom, ali što se tiče vremena, mi stojima iza datuma koje smo spomenuli u pozivima. Mi smo dobili pismo iz Beograda i oni su predstavili svoje stavove oko datuma održavanja i to je razlog zašto o tome još uvek razgovaramo sa njima.”\nZamenik premijera Kosova Ljutfi Haziri u izjavi za naš program ističe da zahtev Beograda za odlaganjem razgovora ima za cilj da oduži proces pregovora:\n«Mi ne podržavamo nikakav zahtev za odlaganje od strane delegacije Srbije, iz bilo kojeg motiva, jer su zahtevi za odlaganje samo strategija odlaganja procesa, što je za nas neprihvatljivo”.\nHaziri očekuje da će se na sutrašnjem sastanku pregovaračke delegacije Kosova, koju predvodi predsednik Kosova Fatmir Sejdiu, izvršiti poslednje pripreme za sastanak u Beču na kojem će se razgovarati o pravima manjina i decentralizaciji. Kosovska strana je u poslednjoj rundi pregovora za status izašla sa predlogom 5 plus jedna nova opština sa srpskom većinom. Oni su tada kazali da je to crvena linija koja se neće preći. Međutim, i posle ove ponude, iz kancelarije Ahtisarija je zatražena veća fleksibilnost od strana u pregovorima, kaže Đijang:\n«Videli smo tu izjavu, ima mnogo detalja da se razjasne, kada sagledamo detalje onda će trebati fleksibilniji pristup.”\nZamenik premijera, koji je predvodio delegaciju Kosova na razgovorima o decentralziaciji, ponavlja stav pregovaračke delegacije da se crvena linija neće preći:\n“Crvene linije, koje je odredila delegacija jedinstveno, ne može niko da pređe, to pravo nema niko. Mi razmatramo detalje i i zahtevi su specifične prirode i treba raditi kako kod osnovnih principa oko decentralizacije i ovlašćenja opština kao deo stvaranja novih opština.»\nIstovremeno, predstavnici kosovske pregovaračke delegacije su pesimisti da se može postići dogovor o tehničkim pitanjima. Tako što ne isključuje i portparol Đijang:\n“Mi očekujemo stalan napredak u preogovirma o tehničkim pitanjima, ne samo u oblasti decentralizacije, već i u oblastima privrede, zaštite manjina i kulturnog nasleđa. To su tehnička pitanja u kojima mi očekujemo napredak.”\nInače, u dosadašnjih osam rundi razgovora između Prištine i Beograda o tehničkim pitanjima procesa statusa Kosova, prema ocenama kosovskih i međunarodnih predstavnika, nije zabeležen nikakav napredak.


Migranti ulaze u Srbiju iz Makedonije u blizini sela Miratovac, 24. avgusta 2015.\nEvropska unija je impresionirana organizacijom prihvata ilegalnih imigranata od srpske Vlade i nadležnih službi, izjavio je danas šef Delegacije EU u Srbiji Majkl Devenport posle razgovora sa premijerom Srbije Aleksandrom Vučić.\nPrema podacima Crvenog krsta u Srbiju je u poslednja 24 časa ušlo oko 8.000 izbeglica sa Bliskog istoka i severa Afrike, koji su nakon prihvata u Centru u Preševu autobusima i vozom nastavili put na sever Srbije. Na današnjoj konferenciji za novinare premijer Aleksandar Vučić je izjavio da će Srbija nastaviti da pomaže izbeglicama i da je važno sprečiti širenje mržnje prema njima:\n"Srbija se juče i danas suočila sa ogromnim brojem ljudi koji su došli na njenu teritoriju. Mi taj posao obavljamo savesno, odgovorno i ozbiljno, smatramo da je postoji ni jedan razlog da se protiv tih ljudi vodi kampanja. Ja vidim da u Srbiji narasta taj negativistički pristup prema tim ljudima, da onda insistiramo na tome kako su se potukli. A koliko puta smo se mi Srbi potukli u tom istom danu?"\nVučić je najavio da se sutra u Briselu nastavljaju zvanični razgovori Beograda i Prištine i tom prilikom naglasio da je srpska delegacija spremna za dogovor, ali da neće prihvatiti ništa što je u suprotnosti sa in-teresima Srbije:\n"Idemo u Brisel i spremni smo da se dogovaramo i da se dogovorimo. Da li će druga strana biti spremna da dođe da se dogovori? Prošli put oni došli u Brisel da ne potpišu ništa. Nadam se da će se sutra ta situacija promeniti."\nVučić je rekao i da će Srbija dobiti pozitivnu ocenu od Međunarod-nog monetarnog fonda jer je, po njegovim rečima, ispunila sve obaveze iz dogovorenog programa. Kako je rekao, povećanja plata i penzija će sigur-no biti, a razgovori sa MMF-on o tome biće finalizovani u oktobru.


Uprava ŽRS povukla suspenzije mašinovođa - Klix.ba\nbiznis Uprava ŽRS povukla suspenzije mašinovođa\nUprava ŽRS povukla suspenzije mašinovođa\n10.11.2011. u 18:23\nUprava Željeznica Republike Srpske (ŽRS) saopštila je da je danas povukla suspenzije mašinovođa, čime je u cjelosti ispoštovan zahtjev predsjednika Republike Srpske (RS) Milorada Dodika.\n"Uprava ŽRS-a donijela je takvu odluku jer je predsjednik RS u ovom slučaju bio nedvosmislen i jasno rekao kako treba postupati i šta treba raditi. Od mašinovođa je zatraženo da se bezuslovno vrate na posao, a od Uprave ŽRS da povuče suspenzije", izjavila je novinarima menadžer ŽRS za odnose s javnošću Milanka Stamenić.\nStamenićeva je podsjetila da se ovo događa u periodu kada ŽRS sklapa ugovore za narednu poslovnu godinu sa poslovnim komitentima, te da ovakvi događaji mogu biti, ne samo negativni, već mogu imati i dalekosežne posljedice.\n"Amnestiranjem ovakvih radnji srušili bi se osnovni principi poslovanja i poslovnosti, kao i principi prava i pravne države i time bi se ustupio prostor pravnom bezakonju i haosu", navela je Stamenićeva.\nJuče su u Doboju održani razgovori Uprave ŽRS-a i predstavnika svih šest sindikata u ovom preduzeću na kojem su sindikalci iznijeli stavove o aktuelnom i novom kolektivnom ugovoru, a stav Sindikata mašinovođa je bio da se povuče odluka o stavljanju van snage starog Kolektivnog ugovora, koji bi trebalo da bude polazna osnova za početak razgovora, koji bi trebalo da se održe sutra u Direkciji ŽRS u Doboju.\nMašinovođe Republike Srpske saopštile su da Uprava Željeznica RS "kapriciozno odbija da obustavi sve suspenzije, disciplinske postupke i vraćanje datog otkaza, čime se i formalno i suštinski onemogućava vraćanje na posao".\nprije 15h 5m 59


Naslovna/Politika/Kovačević: Stranke u Srpskoj trebaju biti jedinstvene o nacionalnim pitanjima\nSNSD kao najveća politička partija u Srpskoj već ima formiran prijedlog sa kojim će izaći pred ostale partnere na razgovorima u utorak kod predsjednice Republike. Ovo je, uoči sastanka, saopštio portparol te stranke Radovan Kovačević.\nBez obzira na političke razlike, u ključnim trenucima, sve stranke u Srpskoj trebaju biti jedinstvene o nacionalnim pitanjima, stav je SNSD-a.\n– Sastanak u utorak je kod predsjednice Republike jako bitan jer moramo u ovoj situaciji da manifestujemo jedinstvo koje građani Republike Srpske očekuju od nas. Moramo da usaglasimo zajedničke zaključke i zajedničke korake za budući period – rekao je Kovačević.\nNa poziv predsjednice Republike odazvaće se i PDP, čiji predsjednik Branislav Borenović poziva na politički moraturijum na podnošenje apelacija i okretanje trci u ekonomskom napretku. Nakon svake sramne odluke Ustavnog suda BiH, Narodna skupština Srpske daće jedinstven, legitiman i demokratski odgovor, mišljenje je Borenovića.\n– Mislim da stranke iz Republike Srpske treba da imaju jedinstven stav i takvi sastanci sigurno mogu donijeti taj jedinstven stav i ja ću se odazvati – istakao je Borenović.\nBiH Narodna skupština PDP sastanak SNSD SRNA


LOPOVI OJADILI BIVŠE ROBNE KUĆE BEOGRAD: Opljačkali sve iz ruinirane zgrade - Kurir\nNisu imali milosti Nisu imali milosti LOPOVI OJADILI BIVŠE ROBNE KUĆE BEOGRAD: Opljačkali sve iz ruinirane zgrade u Podgorici\n12:25, 21.04.2017. 0\nProstorije "Podgoričanke" pripadale su lancu Robnih kuća Beograd, a prodate su 2007. godine\nVrata na zgradi nekadašnje robne kuće "Podgoričanka", koja se nalazi u samom centru grada, ponovo su obijena.\nProstorije nekadašnje Robne kuće su i ranije bile na meti vandala i lopova, koji su iznosili kablove i drugu opremu. Zgrada nekadašnje Robne kuće, koja je bila omiljeno mesto za trgovinu Titograđana, sada predstavlja ruinu sa polomljenim prozorima u srcu Podgorice.\nVlasnik nekadašnje Robne kuće sada je preduzeće "Projmetal" iz Beograda.\nStečajni upravnik "Projmetala" Miloš Bakić je ranije kazao da očekuje da će ubrzo biti u mogućnosti da obezbede objekat, sa obzirom na to da se za dobijanje potrebnog rešenja, pred nadležnim sudovima, radi po hitnom postupku.\nOn je tada kazao da je naša policija upoznata sa krađom i apelovao da zaštite imovinu "Projmetala" u stečaju, kao i da identifikuju osobe koja su izvršile ova krivična dela i postupe u skladu sa zakonima Crne Gore.\nZDRAVSTVENI CENTAR OJAĐEN NA VASKRS: U Gostivaru opljačkano pet ordinacija\nNAJVEĆA PLJAČKA BANKE U MAKEDONIJI: Ukrao tri miliona evra, a brani se ĆUTANJEM\nOPLJAČKAO POŠTU I PRETIO ORUŽJEM: Maskirani muškarac u bekstvu sa više hiljada maraka!\nSTRAVA NA ILIDŽI: Turčin starici (84) sekao prste i polivao vrelom kafom!


Intervju: Većina crnogorskih građana podržava ulazak Crne Gore u EU; još uvijek bez stabilne većine za NATO – Institut alternativa\nInstitut alternativa » Bezbjednost i odbrana » Intervju: Većina crnogorskih građana podržava ulazak Crne Gore u EU; još uvijek bez stabilne većine za NATO\nObjavljeno 08. 11. 2016. 23. 02. 2018.\nBAJRAMSPAHIĆ: Tokom prethodnih devet godina radili smo na jako puno projekata u svakoj od programskih oblasti. Lista sa 35 tekućih i završenih projekata iz samo poslednjih nekoliko godina dostupna je na: https://institut-alternativa.org/projekti-u-toku/. IA je poznat po transparentnosti svog rada i proaktivnom objavljivanju informacija o svim projektima, donatorima koji su podržali naš rad i finansijama organizacije. Između ostalog, IA je tri godine za redom dobio pet zvjezdica za transparentnost svojih finansija, prema istraživanju koje je sprovela međunarodna neprofitna organizacija Transparify koja ocjenjuje transparentnost preko 200 istraživačkih centara. Do sada je naš rad podržalo preko 20 različitih donatora, i sa većinom od njih imamo kontinuiranu saradnju. Naši godišnji finansijski izvještaji su takođe dostupni na našem sajtu.\nBAJRAMSPAHIĆ: Mislim da je prerano za davanje komentara, jer je i dalje previše toga nejasno i napoznato, ali želim da vjerujem će sudski proces razriješiti sva sporna pitanja. Glavni specijalni tužilac koji vodi ovaj predmet je do sada opravdavao velika očekivanja koja je javnost imala od Specijalnog tužilaštva pa se nadam da će tako biti i u ovom slučaju, iako u ovom predmetu postoji daleko veći rizik od političke zloupotrebe Tužilaštva. Ukoliko bi se potvrdilo da bilo šta što je zvanična verzija događaja nije tačno, to bi imalo veoma teške posljedice na naše pravosuđe u kojem je Specijalno tužilaštvo bilo najsvijetlija karika.\nBAJRAMSPAHIĆ: Ako DPS uspije formirati većinu sa manjinskim partijama, mislim da ta većina neće biti ništa nestabilnija nego što bi bila većina koju bi formirala opozicija sa manjinama. Svakako mislim da je za reformske procese bolje što nijedna partija nema samostalno apsolutnu većinu jer je to primorava na više dijaloga i pregovaranja sa drugim akterima u društvu, što je za crnogorski kontekst posebno važno. Ako još imamo u vidu benefite vlasti, mislim da manjinske partije neće biti tako «impulsivne» da napuste Vladu i ponovo se oprobaju na izborima.


RTCG - Radio Televizija Crne Gore - Nacionalni javni servis :: Region :: Tači proglasio pobjedu\n04. 11. 2013. 08:12 >> 10:11 0\nTači proglasio pobjedu\nPredsjednik Demokratske partije Kosova i kosovski premijer Hašim Tači je izjavio da je na osnovu rezultata lokalnih izbora njegova stranka ostala prva stranka na Kosovu. I lider opozicione DSK, Isa Mustafa, ustvrdio je da je njegova stranka nakon izbora postala najjača snaga na Kosovu.\nTači je na konferenciji za novinare izjavio da je njegova stranka peti put dobila većinu opština na Kosovu. On je izrazio nadu da će i u drugoj rundi glasanja 1. decembra njegova partija pobijediti u većini opština gdje će se održati drugi krug.\n"Mi smo dobili 230.000 glasova na nacionalnom nivou. Najviše glasova smo dobili u opštinama Prizren, Mitrovica, Uroševac, Orahovac, Vučitrn, Dragaš, Ljipljan, Kamenica", kazao je Tači.\nVeć u prvom krugu, DPK je dobila gradonačelnike u opštinama Srbica, Glogovac, Klina, Kačanik, Štimlje. U drugi krug kao drugoplasirani ulaze u opštinama Vitina, Mališevo, Podujevo.\n"Ovim izborima pobijedilo je Kosovo, pobijedilo je evropsko Kosovo, pobijedila je DPK", rekao je Tači.\nPobjedu u prvom krugu, čelnik DSK-a Isa Mustafa, proglasio je u Podujevu, Gnjilanu i Peći, a kako je navedeno, moguće je da će u drugi krug kao prvorangirana ili drugorangirana partija ići u Prištini, Kamenici, Lipljanu, Obliću, Vitiji i Suvoj reci, Prizrenu, Dečanu i još šest mjesta.\nU Prištini, DSK u drugi krug koji se očekuje 1. decembra ide sa kandidatom za gradonačelnika ispred pokreta Samooopredjeljenje, Špendom Ahmetijem.\nLista "Srpska" je, nakon što je proglasila pobjedu u šest opština, navela je da je i u ostalih 14 kosovskih opština u kojima je učestvovala na izborima dobila najviše glasova od svih srpskih lista.\nSinoć u sedam sati zatvorena su birališta na kojima je glasalo 45,79 posto birača, u šta je izlaznost na sjeveru uračunata samo do 15 sati. Izbori su protekli uz incidente na sjeveru zemlje, za koje je predsjednica Atifete Jahjaga izjavila da se istražuju kao i navela da su izbori demokratski test za Kosovo.


Poreski dug skočio za 37 miliona KM\n16.10.2014. / 13:00\nBANJALUKA, Dug za poreze i doprinose u RS na kraju septembra ove godine iznosio je 1,496 milijardi maraka i povećan je za 37,39 miliona u odnosu na isti prošlogodišnji period.\nPrema podacima Poreske uprave RS ovaj dug odnosi se na 312.743 poreska obveznika.\n– Ukupan dug poreskih obveznika prema Poreskoj upravi RS krajem septembra je iznosio 1,496 milijardi KM, što predstavlja povećanje od 2,49 odsto u odnosu na isti period lani – kazali su u Poreskoj upravi RS.\nPredsjednik Unije udruženja poslodavaca RS Predrag Zgonjanin kaže da su na rast duga uticali problemi sa kojima su se privrednici suočili usljed poplava.\n– Osnovni razlog povećanja duga i nemogućnosti firmi da izmire obaveze je taj što su mnoge stradale u poplavama i nemaju obrtnog kapitala. U 90 odsto slučajeva to je razlog povećanja duga – kazao je Zgonjanin i izrazio očekivanje da će u narednom periodu, kada se preduzeća stabilizuju, dug početi da se smanjuje.\nListu najvećih poreskih dužnika i dalje predvode “Šume RS” sa dugom od 70,77 miliona KM. Tom javnom preduzeću dug će biti otpisan s obzirom na to da je utvrđeno da su “Šume” novac koji je trebalo da uplaćuju u budžet, a koji bi im se potom vratio, namjenski utrošile.\nOdmah iza njih je trebinjski “Novoteks” koji je u stečaju sa dugom od 50,24 miliona, te “Birač” iz Zvornika koji je takođe u stečaju sa 33,72 miliona KM. Među pet najvećih dužnika su i Univerzitetska bolnica – Klinički centar Banjaluka sa dugom od 31,89 miliona, te “Željeznice RS” iz Doboja koje duguju 23,61 milion KM.\nPrema podacima Poreske uprave, ukupan dug javnih zdravstvenih ustanova trenutno iznosi 100,7 miliona maraka.\nZbog neizmirenih tekućih obaveza Poreska uprava je uputila zahtjev Fondu zdravstvenog osiguranja za umanjenje tranše domovima zdravlja “Sveti Nikola” iz Milića i “Sveti Sava” iz Šekovića, te domovima zdravlja iz Vlasenice i Srebrenice.\nU Poreskoj upravi su podsjetili da je zaključkom Vlade RS iz juna ove godine svim javnim zdravstvenim ustanovama u Srpskoj naloženo da redovno izmiruju tekuće obaveze po osnovu bruto plata i naknada, da uplate doprinose za PIO za sve radnike koji su stekli uslove za penziju i da sve dospjele obaveze sa krajem maja izmire do kraja ove godine.\nZdravstvenim ustanovama ostavljena je mogućnost da obaveze izmire jednokratnom uplatom glavnice uz otpis kamate ili da zatraže reprogram.\nIstim zaključkom data je preporuka Poreskoj upravi da ne pokreće prinudnu naplatu duga od zdravstvenih ustanova, već da ukoliko one ne izmiruju tekuće obaveze, uputi dopis Fondu zdravstvenog osiguranja da im umanji tranšu za iznos neizmirene obaveze i taj novac prebaci direktno na račun javnih prihoda.\nPoreska uprava RS u prvih osam mjeseci ove godine prinudno je naplatila 12,62 miliona maraka.\n– Na kraju avgusta bilo je aktivno 128.813 postupaka prinudne naplate zbog duga od 395,3 miliona maraka – istakli su u Poreskoj upravi RS. Glas Srpske\nTagovi: dugizborporeska uprava rspredrag zgonjaninvazno


Petar Bošković – Focus konferencija\nKapetan bojnog broda i načelnik Uprave za odnose sa javnošću Ministarstva odbrane Republike Srbije\nNajveći deo karijere Petar Bošković je proveo na poslovima informisanja i odnosa sa javnošću u Ministarstvu odbrane, obavljajući brojne odgovorne dužnosti.\nBio je novinar i urednik u vojnim listovima „Front” i „Narodna armija” (1988-1991), urednik i zamenik glavnog urednika lista „Vojska” (1992-2000), urednik Novinsko-izdavačkog centra (2000-2004), a od 2005. je načelnik Uprave za odnose sa javnošću Ministarstva odbrane.\nSarađivao je sa brojnim dnevnim listovima i časopisima, autor je niza priloga i dokumentarnih zapisa na nacionalnoj televiziji, izveštavao je sa najznačajnijih vojnih događaja, sa ratišta u bivšoj Jugoslaviji, kriznih područja u Iraku i Libiji\ni važnih aktivnosti međunarodne vojne saradnje.\nČlan je jedine asocijacije vojnih novinara u Evropi – Evropskog udruženja vojnih novinara (European Military Press Association – EMPA), na čijim kongresima i drugim aktivnostima redovno učestvuje.\nZavršio je Jugoslovenski institut za novinarstvo 1988. godine. Pohađao je različite oblike stručnog usavršavanja u zemlji i inostranstvu, posebno u oblastima odnosa sa javnošću i kriznog PR (IRI Vašington, CPR Bern, EMPA Beč, SCC Ankara…), a završio je i najviše nivoe stručnog osposobljavanja u Vojsci Srbije sa radovima na temu kriznog komuniciranja.\nAutor je Strategije komunikacije u kojoj su definisani stavovi i smernice o najvažnijim pitanjima komunikacije Ministarstva odbrane i Vojske sa eksternom i internom javnošću. Strategija komunikacije je sastavni deo ukupne politike informisanja Vlade Republike Srbije.


Pirot među prvim gradovima u Srbiji koji će dobiti Plan održive urbane mobilnosti - Pirot Plus Online\n13. decembar 2019. 19:28 Lokalna samouprava Pirot Plus Online\nStalna kanferencija gradova i opština prepoznala je potencijal grada Pirota, kao jednog od gradova u Srbiji, koji može sa uspehom da primeni koncept urbane mobilnosti na svojoj teritoriji.\nZato je u okviru projekta “Održiva urbana Mobilnost u gradovima i opštinama u Srbiji”, koji se sprovadi u okviru regionalnog projekta “GIZ ORF SUMSEEC”, odlučeno da Pirot dobije stručno-tehničku podršku za izradu Plana održive urbane mobilnosti (POUM).\nU procesu izrade POUM-a veoma je bіtno uključivanje zainteresovanіh strana koje će učestvavati u definisanju ciljeva Plana održive urbane mobilnosti Pirota.\nDanas je, tim povodom, održana prva u nizu radionica na kojima su utvrđeni okvirni ciljevi Plana.\nPlanom je predviđeno da se prednost da kretanjima biciklista i pešaka po gradu u odnosuna automobile. Pirot je među prvim gradovima koji će dobiti Plan urbane mobilnosti u Srbiji. Gradovi koji dobiju ovaj Plan lakše će doći do evropskih fondova koji finansiraju mere održive urbane mobilnosti, što je ustvari osnovni benefit plana, kaže Klara Danilović, predstavnica Stalne konferencije gradova i opština.\nSlobodan Rančić, saobraćajni inspektor Gradske uprave Pirot kaže da će Plan održive urbane mobilnosti biti povezan sa svim planovima i strateškim dokumentima grada koji su u vezi sa kretanjem ljudi na javnom prostoru.


Neviđeno na nebu iznad Balkana: Lete F-15, F-16, Rafal - Leutar.net\n22. aprila 2021. LEUTAR Svijet, Vijesti 0\nVazdušne snage kakve nisu viđene godinama nad Balkanom okupila je grčka vežba „Iniohos 21“ koja se završava danas.\nU toj vježbi su učestvovala ratna vazduhoplovstva sedam zemalja.\nKako navodi portal Balkanska bezbjednosna mreža, u vježbi od 12. do 22. aprila u Grčkoj, osim avijacije domaćina, učestvovali su i avioni Izraela, Francuske, SAD, UAE, Španije i Kipra.\n„Avijacije sedam zemalja uvježbavale su avio borbe, osvajanje prevlasti u vazdušnom prostoru, uništavanja PVO sistema na protivničkoj teritoriji, borbene operacije traganja i spasavanja, napad na površinske ciljeve, podršku mornarici i izviđanje“, navodi se.\nPortal dodaje da je to najveća vazduhoplovna vježba na Balkanu i među najvećima u Evropi. Od 2015. ova grčka vojna vježba ima međunarodni karakter, održava se jednom godišnje i simboliše napore Atine da osnaži veze sa saveznicima iz NATO i sa Bliskog istoka.\nU vježbi su učestvovali avioni F-15, F-16, Rafal, Miraž 2000, F-18, F-4, bespilotne letjelice, avio-tankeri, helikopteri AW139, AH-64, CH-47 i druge letjelice.\n„Vježba je simbol napora Grčke da ojača oružane snage i veze sa saveznicima u NATO i na Bliskom istoku u jeku tenzija sa Turskom. Odnose dvije zemlje obilježili su prošlogodišnji pogranični incidenti i spor oko prava na eksploataciju nafte i gasa u Mediteranu. Atina ubrzano modernizuje oružane snage uz paket vrijedan preko 11 milijardi evra u narednih pet godina“, dodaje se u tekstu.\nI grčki premijer Kirjakos Micotakis izjavio je na vježbi da će ta zemlja nastaviti da jača odbrambene sposobnosti i unapređuje oružane snage, odnosno da će težiti da, u skladu sa NATO ciljevima, za odbranu odvaja dva odsto BDP-a.\nPortal podsjeća da je Grčka posebno intenzivirala vojnu saradnju sa SAD sa kojom ima sve veći broj vježbi, modernizuje flotu aviona F-16 a dogovorene su i investicije u razvoje zajedničke vojne infrastrukture. Sa Francuskom je, pored zajedničkih vježbi, sklopljen ugovor o nabavci 18 borbenih aviona Rafal za 2,5 milijardi evra.\n„Atina takodje razvija vojnu saradnju sa Kiprom, Izraelom, UAE i Saudijskom Arabijom. Pored zajedničkih vježbi, sa Izraelom je potpisan ugovor vrijedan 1,6 milijardi dolara za izgradnju centra za obuku vojnih pilota. Grčka i UAE potpisale su ugovor o spoljnopolitičkoj i odbrambenoj saradnji u novembru 2020. godine. On sadrži klauzulu o uzajamnoj pomoći u slučaju ugroženosti teritorijalnog integriteta“, dodaje se u tekstu.


Konkursi za stručnu praksu, lokalne javne radove, sapozapošljavanje... | Pirot vesti\nPočetna/Lokalna samouprava/Konkursi za stručnu praksu, lokalne javne radove, sapozapošljavanje…\nPutem brojnih programa zapošljavanja koje realizuje Gradska uprava Pirot, obezbediće se posao za više od stotinu mladih i nezaposlenih Piroćanaca. Prvi konkursi raspisuju se već februara, a sledi i novi poziv za lokalne javne radove. Za brojne mere zapošljavanja iz gradskog budžeta svake godine izdvaja se sve više novca, a ove godine za pomenute namene izdvojeno je preko 15 miliona dinara.\nVeć 11. februara biće objavljen konkurs za stručnu praksu, koji će trajati mesec dana, a početak obavljanja stručne prakse planiran je za početak aprila.\nOvom merom biće obuhvaćeno 15 visokoškolaca iz Pirota koji će biti angažovani na period od 12 meseci uz mesečnu naknadu od 20.000 dinara. Takođe, obezbediće se posao za pet osoba sa višom školskom spremom na period od devet meseci uz mesečnu naknadu od 18.000 dinara, kao i za pet osoba sa srednjom stručnom spremom koji će biti angažovani na šest meseci uz naknadu od 16.000 dinara. Za ove mere zapošljavanja iz gradskog budžeta izdvojeno je 5.8 miliona dinara.\nKonkurs za lokalne javne radove, putem koga se takođe svake godine obezbeđuje posao za veliki broj nezaposlnih osoba biće raspisan 18. februara. Konkurs će biti otvoren mesec dana, a budžet za lokalne javne radove je 4.5 miliona dinara. Početak realizacije projekata planiran je za početak aprila meseca.\nKrajem februara, tačnije 25. februara, biće raspisan konkurs za dodelu stipendija za samozapošljavanje. Konkurs će, kao i svi ostali, trajati mesec dana, a biće dodeljeno ukupno 20 subvencija u iznosu od po 160.000 dinara, uz obavezu poslodavca da najmanje 12 meseci održava svoj biznis i bude radno angažovan. Ukupan budžet za ovaj program je 3.2 miliona dinara.\nPočetkom marta, tačnije 4. marta, biće raspisan i konkurs za dodelu subvencija poslodavcima za zapošljavanje teže zapošljivih lica.\nBiće dodeljeno 10 subvencija od po 150.000 dinara, uz obavezu poslodavca da s osobom iz pomenute kategorije zaključi ugovor o radu na neodređeno vreme i da najmanje 12 meseci ne raskida ugovor sa licem. Ukupan budžet za ovaj program je 1.5 miliona dinara.\nPodeljeno 19 ugovora za javne radove na lokalu - posao za 51…\ngradska uprava pirot istaknuto javni radovi konkursi samozapošljavanje zapošljavanje\nOdržana tradicionalna Banicijada u Novom Zavoju – u znak sećanja na potop Zavoja\nInteresovanje za kupovinu kuća na selu i dalje veliko – 12 pirotskih porodica za sada dobilo sredstva\nIzmena režima saobraćaja na deonici Planinarskog doma prema selu Rsovci


TROVANjE OLOVOM: Radnici se pripremaju za dekontaminaciju ulica kod Notr Dama | Novosti.RS\n13. 08. 2019. u 14:13\nRadnici se pripremaju za dekontaminaciju ulica koje okružuju katedralu Notr Dam u Parizu u kojima je utvrđen visok nivo olova nakon aprilskog požara\nRadnici se pripremaju za dekontaminaciju ulica koje okružuju katedralu Notr Dam u Parizu u kojima je utvrđen visok nivo olova nakon aprilskog požara.\nOko spomenika su postavljene visoke ograde koje onemogućavaju Parižane i turiste da priđu, preneo je AP.\nMinistarstvo kulture saopštilo je da radnici planiraju da koriste dve tehnike za dekontaminaciju.\nPROČITAJTE JOŠ - Tužba zbog isparenja olova u požaru katedrale Notr Dam\nJedna metoda podrazumeva postavljanje gela na klupe, ulična svetla i ostale objekte kako bi došlo do apsorbcije olova, pri čemu gel treba da ostane na objektima nekoliko dana da bi se osušio pre nego što ga uklone.\nDruga metoda podrzaumeva korišćenje vode pod visokim pritiskom s hemijskim sredstvima.\nČišćenje unutar Notr Dama je obustavljeno prošlog meseca iz bezbednosnih razloga i biće nastavljeno naredne sedmice.\nStotine tona olova otopilo se u aprilu kada je požar zahvatio katedralu Notr Dam.


Dan PROGRES-a u Novom Pazaru\nNaslovnica Sjeverni Sandžak Novi Pazar Dan PROGRES-a u Novom Pazaru\nNovi Pazar- Program evropskog prvenstva sa općinama PROGRES danas je u Novom Pazaru nizom događaja obeležio prvu godišnjicu rada i predstavio rezultate u prethodnih dvanaest mjeseci.\nPROGRES je u ovoj prvoj godini podržao realizaciju dvadeset projekata koji su rezultat saradnje civilnog društva i lokalne samouprave, omogućeno je i pružanje besplatne pravne pomoći građanima Novog Pazara, a podržan je i rad na unapređenju rodne ravnopravnosti.\nNa centralnom događaju koji je okupio predstavnike lokalne samouprave i civilnog društva menadzer PROGRES-a Grem Tindal je rekao da su Evropska unija i Vlada Švajcarske preko ovog programa u prethodnih godinu dana izdvojile oko 1,6 miliona evra za podršku projektima koji imaju za cilj da poboljšaju život stanovnika Novog Pazara i okoline.\n„PROGRES predstavlja razvojni program i potvrdu posvećenosti Evropske unije da izdvoji značajna sredstva kako bi podržala razvoj ovog kraja“, dodao je Tindal.\nTokom današnje prezentacije uručeni su i ugovori o dodjeli bespovratnih sredstava za zamjenu kotlova u novopazarskoj Gimnaziji i za razvoj poljoprivrede na Pešteru.\nZa ova dva projekta Evropska unija je izdvojila 313.170 evra, a partnerske općine 82.000 evra.\nPomoćnik gradonačelnika Novog Pazara Faruk Suljević rekao je da će zahvaljujući donaciji za novu kotlaru u Gimnaziji biti poboljšana energetska efikasnost kako ove škole tako i Osnovne škole Jovan Jovanović Zmaj koja se nalazi preko puta nje .\n„Na novu kotlaru biće priključena i OŠ Jovan Jovanović Zmaj što će svakako pozitivno uticati na generalno poboljšanje energetske efikasnosti u našem školstvu“, kazao je Suljević.\nSuljević je izrazio zadovoljstvo saradnjom sa PROGRES-om, ističući da će ovaj program finansirati izradu tehničke dokumentacije za pet velikih projekata u Novom Pazaru.\nZaposleni u PROGRES-u su danas predali i svoju dobrovoljnu donaciju u iznosu od 27.300 dinara za podršku fondu „Spajalica“ koji će dodjeljivati stipendije najboljim studentima u Novom Pazaru.\nObeležavanje prve godišnjice PROGRES-a biće završeno „Pazarskom sofrom“ u okviru koje će nastupiti horovi Đulistan i Rašanke a gosti će imati priliku da degustiraju specijalitete pazarske kuhinje.\nEvropska unija finansijski podržava Program evropskog partnerstva sa općinama – PROGRES, sa 14,1 milion evra, Vlada Švajcarske sa 2,5 miliona evra, dok Vlada Republike Srbije učestvuje sa 1,5 milion evra.


Galerija ptica moćvarica: Planinari, pogledajte i upamtite lepotu i bogatstvo svoje zemlje\nZahvaljujući prirodnjačkom društvu „Crna roda“ iz Zrenjanina, ljubitelji ptica bogatiji su za još jedan zanimljiv edukativni materijal. Reč je o ornitološkom plakatu dimenzija 70x48 santimetara na kome je prikazano 15 strogo zaštićenih i zaštićenih vrsta ptica gnezdarica koje se sreću na vodenim staništima i to: čaplje, rode, vranci, kašičar i ražanj. Kroz sistematičan pregled prikazanih vrsta, značajna pažnja je poklonjena kako proporcijama, da bi sve ptice bile u odgovarajućoj razmeri, tako i izboru kvalitetnih i reprezentativnih fotografija koje potpisuju Predrag Kostin i Ištvan Ham, koji je ujedno i autor plakata.\nJedan od povoda za izradu ovakvog plakata je, između ostalog, i taj što je upravo 2010. godine ponovo dokazano i fotografisano gnežđenje čaplje govedarke na teritoriji Srbije, i to nakon više od jednog veka. Time se sa ponosom može reći da se svih devet evropskih vrsta čaplji ponovo gnezdi u Srbiji. Plakat će besplatno biti podeljen osnovnim i srednjim školama, ornitolozima i ljubiteljima prirode, a njegovu izradu finansijski su pomogli Pokrajinski sekretarijat za zaštitu životne sredine i održivi razvoj, Društvo za zaštitu i proučavanje ptica Vojvodine i Uprava grada Zrenjanina.\nDopuna Predsednika Komisije za zaštitu prirode PD „Pobeda“\nUrednik ove rubrike ima posebno zadovoljstvo da se zahvali svoijim kolegama i dragim prijateljima, prirodnjacima iz Vojvodine na ovom predivnom prilogu. Osim toga jedan od urednika i snimatelja fotrografija sa plakata držao je meni vežbe na studijama biologije (predmet „Ekologija životinja“) u Beogradu. Čast mi je da se posle toliko decenija nalazimo na istom zadaku očuvanja biodiverziteta Srbije. Naravno, na naučnom planu, ove drage kolege su daleko odmakle od mene ali zajednički napor planinara i prirodnjaka je jedini naćin da se Srbija sačuva od totalnog ekocida.\nPredsednik Komisije za zaštitu prirode PD „Pobeda“


U toku formiranje zelenih površina kod jezera na Zlatibora – ZoomUe\nU toku formiranje zelenih površina kod jezera na Zlatibora\nby Nevena Jovanovic · 21 септембра, 2020\nUŽICE – Radnici KJP „Zlatibor“ ovih dana formiraju nove zelene površine sa obe strane jezera, od centra ka restoranu „Jezero“.\nRadi se i rekonstrukcija pešačke staze, koja podrazumeva uklaljanje starog i postavljanje novog behatona. Ovaj prostor u centru planine koji predstavlja svojevrsnu pozornicu kulturnih i zabavnih sadržaja uskoro će dobiti potpuno novo ruho, na radost meštana i posetilaca Zlatibora.\nIpak ono što će privući najviše pažnje i što će postati pravi ukras Zlatibora jeste novi izgled jezera koji će biti najveće iznenađenje za posetioce.\nTags: planinazelene površineZlatibor\nRačun Zdravstvenog centra u blokadi (video)\nMaksimović u Spartaku iz Moskve\nby Zoran Đurović · Published 26 јануара, 2018\nNext story Danas država uplaćuje dva minimalca\nPrevious story Za projekte izdvojeno 10 miliona dinara iz budžeta grada


Zaštitnik i poverenica istakli zastave duginih boja, ministarki Brnabić nagrada Duga – Južnobanatske Vesti\nZamenica zaštitnika gradjana Gordana Stevanović izjavila je, kako je saopšteno, da su uprkos unapredjenju zakonodavnog okvira, LGBTI osobe izložene fizičkom i psihičkom nasilju, zlostavljanju, isključivanju i diskriminaciji, kao i da „seksualno obrazovanje koje će deci i učenicima na prilagodjen način prikazati seksualnu i rodnu raznovrsnost i podsticati razbijanje stereotipa nije i dalje uvedeno“.\nMinistarka državne uprave i lokalne samoupave Ana Brnabić dobitnica je nagrade „Duga“ za doprinos borbi protiv homofobije i transfobije i zaštiti i unapredjnju ljudskih prava LGBT osoba u Srbiji u prethodnih godinu dana.\nNagradu pod nazivom „Duga“ ustanovila je Gej strejt alijansa (GSA) i dodeljuje se od 2013. povodom 17. maja Medjunarodnog dana borbe protiv homofobije i transfobije\nSpecijalno priznanje GSA dobili su Meho Omerović, Srdjan Dragojevć, Kancelarija za ljudska i manjinska prava i tim profesora Miroslava Djordjevića iz beogradskog Centra za genitalnu rekonstruktivnu hirurgiju.\n„I u Srbiji i u svetu put koji vodi ka većim LGBT pravima nije lak. Prema poslednjem izveštaju Stej departmenta pripadnici LGBT zajednice u svetu izloženi su govoru mržnje, pretnjama, pa i nasilju“, rekao je Skot.\nNemački političari računaju na glasove imigranata iz Rusije\nBritanska premijerka: London će nastaviti da deli informacije s Vašingtonom


Narodna kuhinja dnevno podeli 1.200 obroka - Bujanovačke\nPočetna GRAD Narodna kuhinja dnevno podeli 1.200 obroka\nNarodna kuhinja dnevno podeli 1.200 obroka\nBujanovačke17. sep 2016.GRAD, NASLOVNA0\nTopli obroci narodne kuhinje distribuiraju se na četiri punkta: u sedištu Crvenog krsta, bujanovačkom Novom naselju, u selu Veliki Trnovac i naselju Salvatore u Bujanovcu\nBUJANOVAC, 16. septembar 2016. – Narodna kuhinja Crvenog krsta u Bujanovcu svakodnevno podeli 1.200 toplih obroka najsiromašnijim žiteljima opštine.\nTo su, uglavnom, članovi staračkih domaćinstava, penzioneri sa najnižim primanjima i samohrani roditelji.\nPo rečima sekretara Crvenog krsta Bratislava Lazarevića, među korisnicima narodne kuhinje najviše je Roma – 83 procenta, Albanaca je 11 odsto, a ostatak su Srbi.\nBez pomoći opštine: Lazarević\n– Korisnike određuje Opštinska komisija za socijalno-humanitarnu delatnost. U njoj se nalaze predstavnici Centra za socijalni rad, Udruženja penzionera, invalida rada, Crvenog krsta i lokalne samouprave.\nHranu po programu narodne kuhinje obezbeđuje Crveni krst Srbije, u skladu sa ugovorom sa Ministarstvom rada, zapošljavanja i socijalne politike.\nTroškove pripreme i distribucije hrane trebalo bi da snosi lokalna samouprava, ali ona to ne radi, tako da je naša kuhinja jedina od 76 u Srbiji koju finansira Crveni krst kako se ona ne bi ugasila – kaže Lazarević.\nNapominje da narodna kuhinja u Bujanovcu radi devet meseci u godini.\n– Pet dana u nedelji korisnicima delimo po pola litra toplog, kuvanog obroka i polovinu vekne hleba. Hrana se priprema uz strogo uvažavanje religijske pripadnosti, odnosno jela namenjena korisnicima islamske veroispovesti, ne sadrže namirnice od svinjskog mesa i masnoća – pojašnjava sagovornik „Bujanovačkih“.\nTopli obroci narodne kuhinje distribuiraju se na četiri punkta: u sedištu Crvenog krsta, bujanovačkom Novom naselju, u selu Veliki Trnovac i naselju Salvatore u Bujanovcu.\nPrevious PostPreševo: Aktivista Odbora za ljudska prava priveden zbog albanske zastave Next PostStevanović: Austrijski investitor dolazi u Jumko


DAN RUDARA - Vesti TV Sokobanja\nDAN RUDARA:: Povodom Dana rudara, RMU Soko, sutra organizuje tradicionalnu proslavu u hotelu Moravica. Proslavi će pored radnika rudnika Soko prisustvovati gosti i poslovni partneri, saznajemo od direktora RMU Soko, Ilije Kneževića\n5 Avgust 2011\n05. 08. 2011. VEST: DAN RUDARA\nPovodom Dana rudara, RMU “Soko”, sutra organizuje tradicionalnu proslavu u hotelu “Moravica”. Proslavi će pored radnika rudnika “Soko” prisustvovati gosti i poslovni partneri, saznajemo od direktora RMU “Soko”, Ilije Kneževića. Što se poslovanja rudnika “Soko” tiče imamo pozitivne pomake kako u proizvodnji, tako i u investicionim aktivnostima, kaže on. Krenuli su radovi na drugoj fazi otvaranja istočnog polja, gde očekujemo da za par godina nastavimo proizvodnju sa duplo većim kapacitetom, nego što će biti ove godine, objašnjava on. Nadamo se da će to biti početak i značajnoije modernizacije RMU “Soko” što će nas približiti evropskim standardima, kaže Ilija Knežević. Da bi se to ostvarilo, potrebna su znatna sredstva, ali rudnik “Soko” ima izuzetan potencijal, rezerve uglja koje su trenutno preko 50 miliona tona, a samo 10% ležišta je ispitano, što znači da rudnik ima perspektivu za narednih 100 godina i više, rekao nam je Ilija Knežević. On je iskoristio priliku da svim zaposlenima u rudniku “Soko” i rudarima u penziji čestita Dan rudara.\n05. 08. 2011. VEST: TURNIR RUDNIK\nPovodom 6. avgusta Dana rudara Srbije, RMU “Soko” organizovao je sportska takmičenja u 10 disciplina: Pobednik u disciplini-konopac je A smena, u streljaštvu I smena, u stonom tenisu, takodje I smena, ribolovu b smena, Plivanju, takodje B smena, pikadu A smena, u šahu, b smena i podgradjivanju A smena. Takmičenja u malom fudbalu, pikadu i pločicama su u toku. Proglašenje pobednika je sutra na svečanom ručku u hotelu “Moravica.\n05. 08. 2011. VEST: 6. avgust, sindikat\nSindikat RMU “Soko” je bio veoma aktivan u proteklom periodu, saznajemo od predsednika pomenutog sindikata, Marka Crnalića. U proteklom periodu smo svi mnogo radili, praznik će poslužiti rudarima da odmore u prijatnoj atmosferi, proslave i druže se, dodaje on. Predsednik sindikata RMU “Soko”, je podsetio da je poziv rudara veoma težak, i da sindikat intenzivno radi na poboljšanju položaja rudara i iskoristio je priliku da čestita praznik svim rudarima u Srbiji, a posebno rudarima RMU “Soko” i rudarima podzemne eksploatacije. U ovoj godini uspeli smo da povećamo cenu rada, 1. januara, kao i 1. aprila, čime su rudari relativno zadovoljni rekao je Marko Crnalić. Najvažnije, a što se dogodilo ovih dana je da smo 29. jula prtedali komplet obrasce PIO zavodima i ovih dana će biti povezan radni staž za 2010. godinu, kaže Crnalić.Crnalić kaže da je postignut i sporazum da se posle refundiranja PIO Zavoda, za invalide rada isplate zaostale invalidnine, koje će najverovatnije biti isplaćene u toku avgusta.


Kako nam Erdogan maže oči s ulaganjima - Vitez.info\nPredsjednik Republike Turske Recep Tayyip Erdoğan boraveći u Sarajevu članovima Predsjedništva rekao je kako su, kada se pogleda veličina zemlje i broj stanovnika, turske investicije najobimnije su u BiH u odnosu na zemlje regije.\nTom izjavom, turski predsjednik, koji je jednom izjavio kako mu je Alija Izetbegović ostavio Bosnu u amanet, zamazao je oči javnosti hvaleći se veličinom ulaganja uokvirujući ih u određene parametre.\nErdoğan je nakon susreta sa članovima Predsjedništva rekao kako je obujam trgovinske razmjene između dvije zemlje oko 500 milijuna dolara, ali da ta razmjena može biti povećana.\nNo, službene brojke govore kako Turske nema ”ni na mapi” kad su u pitanju strana ulaganja. Prema posljednjim podacima Centralne banke Bosne i Hercegovine, prošle godine najviše novca u ekonomiju Bosne i Hercegovine uložila je Rusija.\nUkupne direktne strane investicije u BiH od siječnja do rujna 2014. godine iznosile su 554,5 milijuna KM, odnosno 283,5 milijuna eura. Od te svote investitori iz Rusije su uložili 186,3 milijuna KM, a nakon toga slijede Velika Britanija sa 110,9 milijuna, Austrija 49,4 i Luksemburg sa 43,6 milijuna KM stranih investicija.\nU informaciji, koju je prenijela i turska agencija Anadolija, stoji kako su, osim ovih zemalja, prošle godine najviše novca u BiH donijeli investitori iz Hrvatske, i to 38,5 milijuna KM, Švicarske 21,4, Nizozemske 21, Kuvajta 20,9 i iz Slovenije 20,5 KM.\nSlužbeni podaci Centralne banke BiH iz kolovoza prošle godine za 2013. godinu govore kako su ukupna direktna strana ulaganja u BiH, na kraju 2013. godine iznosila 11 milijardi.\n”Ukupno stanje direktnih stranih ulaganja na kraju 2013. iznosilo je 5.6 milijardi eura ili 11 milijardi KM, a najveći iznos se i dalje odnosi na Austriju (2.6 milijardi KM ili 1.3 milijarde EUR), Srbiju (2 milijarde KM ili 1 milijardu EUR) i Hrvatsku (1.4 milijarde KM ili 733 miliona EUR)”, naveli su Centralna banka i Agencija za unapređenje stranih investicija u Bosni i Hercegovini, a Turske nema među deset najvećih ulagača.\nNo, nema Erdoganove zemlje ni na popisu najznačajnijih i najvećih bilateralnih donatora čiji popis predvodi SAD, a slijede Njemačka, Švicarska, Nizozemska, Norveška, Švedska i Italija, dok su najveće multilateralne agencije EU, UNDP i Svjetska banka, kao i Europska investiciona banka (EIB) i Europska banka za obnovu i razvoj (EBRD).\nNajavio je turski predsjednik da će se nakon posjete napraviti rezime kako poboljšati suradnju u oblasti namjenske industrije i turizma te istaknuo kako je Turska odlučna smanjiti deficit između dvije zemlje kada je u pitanju uvoz i izvoz najavljujući da će se tursko ulaganje u BiH i dalje nastaviti posebno putem Turske razvojne agencije (TIKA).\nDodao je kako smatra da dvije zemlje mogu surađivati i u industriji namještaja imajući u vidu činjenicu da BiH ima velika šumska bogatstva, te da je Turska je zainteresirana i za ulaganja u proširenju sarajevskog aerodroma. Nabrojavši planove rekao je kako je zbog njih ova posjeta konstruktivna zaboravivši da su zbog turskog avio-prijevoznika BH Airlinesu podrezana krila.\nNazočeći potpisivanju kreditnih zaduženja 50 malih i srednjih poduzeća u ZiraatBank BH, Erdogan je rekao kako je s njim u Sarajevu boravilo 100 gospodarstvenika te kako su krediti u ovoj banci, s kreditnom linijom od ukupno 50 milijuna eura, otvoreni za sve.\nPrethodni članakU Vitezu ukradena dva automobila\nSljedeći članakPeđa Šuškavčević s predstavom “Crnogorac u krevetu” nastupio u Busovači


Nova izbeglička ruta preko BiH, Hrvatske i Slovenije? - Sputnjik Srbija\n22:20 07.09.2015 (osveženo 16:19 05.10.2015) Preuzmite kraći link\nZa izbeglice sa Bliskog istoka postojeći put preko Grčke, Makedonije i Srbije ka Mađarskoj postaje sve teži, tako da se sada Bosna, Hrvatska i Slovenija pripremaju da nova ruta pređe preko njihove teritorije, piše nemački magazin Špigl.\nList piše i da bi put izbeglica za Nemačku i Austriju mogao, umesto preko Mađarske, voditi preko Bosne, Hrvatske i Slovenije, prenosi Tanjug.\n„Koliko će trebati da izbeglice izmene svoju rutu, pita Špigl i ocenjuje da neće biti potrebno mnogo vremena, ako se može verovati vladama balkanskih zemalja.“\n„Već ove jeseni u Bosnu bi iz Srbije moglo doći najmanje 10.000 sirijskih izbeglica, možda čak i više od 20.000 ljudi“, prenosi Špigl izjavu zamenika šefa nadležne službe Izeta Nizama.\nPrema njegovim rečima, pošto je više od sto hiljada izbeglica prošlo kroz Srbiju od početka godine, „može se očekivati da jedan deo krene ka Bosni“.\nŠpigl ukazuje da su se u Sloveniji prošlog četvrtka, zbog mogućeg dolaska izbeglica, susreli predstavnici 13 gradova sa Ministarstvom unutrašnjih poslova, kao i da se Vlada u Beogradu priprema za slučaj da se ograniči napuštanje zemlje preko srpsko-mađarske granice.\nruta, region, migranti, region


Kazne zbog skladištenja opasnog otpada u „Luci Beograd“\nMinistarka zaštite životne sredine u Vladi Republike Srbije Irena Vujović obišla je danas, zajedno sa inspektorima zaduženim za ovu oblast, nekoliko kompanija koje se bave skladištenjem neopasnog otpada u „Luci Beograd“.\nVujović je tom prilikom, zbog nepoštovanja propisa vezanih za zaštitu životne sredine i neposedovanja neophodnih dozvola, najavila prekršajne prijave protiv odgovornih lica.\nOna je navela da, pored toga što su uočene brojne nepravilnosti, poseban problem pravi skladištenje opasnog otpada na nedozvoljenom mestu.\nNa terenu smo zatekli i opasan otpad, desetine automobila koji su naređani jedan na drugi na nekoliko nivoa. To nije dozvoljeno, jer su dozvolom definisane samo limene školjke i zato će biti pokrenut prekršajni postupak protiv odgovornih, poručila je ministarka.\nInspekcija, kako je istakla, obilazi sve vlasnike skladišta i pisaće prijave za privredne prestupe, jer više ne može da se dozvoljava nonšalantno ponašanje.\nKo se bavi ovim poslom, mora da ispuni sve zakonom predviđene uslove. Ne mogu da generalizujem, ima i primera dobre prakse, ali moramo svakoga dana da podsećamo jedni druge na obaveze prema životnoj sredini, naglasila je Vujović.\nOvde smo da lošu praksu menjamo i zato ćemo pažljivo iskontrolisati svaku izdatu dozvolu. Cilj nam je da skladište posluje poštujući propise i principe zaštite životne sredine. Svako ponašanje koje nije s tim u skladu, najstrože ćemo sankcionisati, naglasila je ona.\nInspektori rade svakodnevno, ograničeni su nam kapaciteti, ali sve raspoložive kapacitete ćemo staviti u funkciju borbe za zdraviju budućnost, poručila je Vujović.\nU nekoliko kompanija koje se bave skladištenjem neopasnog otpada na lokaciji „Luke Beograd“ uočeno je da su radile bez dozvole, jer je ona prestala da važi početkom godine, a nije podnet zahtev za izdavanje novog dokumenta u zakonskom roku od 120 dana pre isteka važenja.


Radenković: Stanje bezbedonosti saobraćaja najgore u poslednje četiri godine | Pirot Info\nNaslovna LOKALNA SAMOUPRAVA Dimitrovgrad Radenković: Stanje bezbedonosti saobraćaja najgore u poslednje četiri godine\nRadenković: Stanje bezbedonosti saobraćaja najgore u poslednje četiri godine\nSaobraćajna policija je protekle sedmice pojačano kontrolisala saobraćaj u okviru međunarodne akcije usmerene na otkrivanje prekršaja upravljanja vozilom pod dejstvom alkohola i psihoaktivnih supstanci.\nAleksandar Radenković iz Uprave saobraćajne policije MUP-a Srbije upozorio je da je od početka novembra u nezgodama poginulo 75 ljudi i da je stanje bezbednosti najgore u poslednje četiri godine. Zato je apelovao na sve građane da poštuju saobraćajne propise, signalizaciju i ne sedaju za volan ako su konzumirali alkohol i uzimali psihoaktivne supstance. Istakao je da je poslednja kontrola pokazala da je u porastu broj vozača pod dejstvom alkohola i psihoaktivnih supstanci.\nKako je saopšteno na sajtu MUP-a, tokom akcije od 6. do 12. decembra ove godine iz saobraćaja je isklјučeno 1.368 vozača koji su upravlјali vozilima pod dejstvom alkohola ili psihoaktivnih supstanci, dok je zbog različitih prekršaja sankcionisano ukupno 10.688 vozača. Sankcionisano je 1.307 vozača koji su zatečeni da upravlјaju vozilima pod dejstvom alkohola, od čega je 256 zadržano na trežnjenju u službenim prostorijama policije, jer su imali više od 1,2 promila alkohola u organizmu. Takođe, zbog upravlјanja vozilom pod dejstvom psihoaktivnih supstanci iz saobraćaja je isklјučen 61 vozač koji je, kako je utvrđeno droga testom, bio pozitivan na različite vrste droge.\n“Sledi nam vreme praznika i već se to oseća na ulicama i u svim gradovima. Veoma je važno da naši građani ne dozvole da svojim ponašanjem doprinesu nastanku nezgoda i da radosne praznike pretvorimo u tragediju”, poručio je Aleksandar Radenković iz Uprave saobraćajne policije.\nP. Videnov (izvor: mup.gov.rs / RTS)\nPrethodni tekstU Pčinjskom okrugu 16 inficiranih, u Bosilegradu 3\nSledeći tekstPU Vranje: U Bosilegradu uhapšeno jedno lice zbog razbojničke krađe


Nisu prihvaćeni izvještaji javnih preduzeća u TK, slijede li smjene? | B1 TV\nNisu prihvaćeni izvještaji javnih preduzeća u TK, slijede li smjene?\nVećina u Skupštini TK na današnjoj sjednici nije prihvatila izvještaje kantonalnih javnih preduzeća i ustanova za prošlu godinu. Obzirom da izvještaja još ranije nije prihvatila Vlada TK, isti scenario se zapravo i očekivao na sjednici zakonodavne vlasti.\nPred početak rasprave o izvještajima o radu javnih preduzeća koje je prethodno odbila Vlada TK, Klub zastupnika PDA ponovo je zatražio pauzu koju je predsjedavajući Vujević odbio, kao i poslovničku intervenciju Dževada Hadžića iz SDP-a. Sve ovo izrevoltiralo je opozicione stranke koje su demonstrativno napustile sjednicu, kao i većina direktora kantonalnih ustanova.\nSjednicu su nastavili zastupnici koji čine većinu u Skupštini TK podržavši već raniju odluku Vlade TK o neprihvatanju izvještaja javnih preduzeća, zavoda i ustanova, što je uvertra u smjenu upravnih odbora.\nPrije izjašnjavanja o ovim tačkama dnevnog reda, poslanici su usvojili prijedlog Zakona o izmjenama Zakona o izvršenju Budžeta TK za ovu godinu, zatim Nacrt zakona o zaštiti kulturne baštine, te Nacrta Zakona o izmjenama i dopunama Zakona o robnim rezervama TK.\nPrethodni članakServisne informacije za 19.10.2019. godine\nNaredni članakU Sarajevu i Tuzli rođen jednak broj beba


SEEbiz.eu / TREND / Čadež: Dolazak japanskog premijera je sjajna vest za Srbiju\nMarko Čadež Privredna komora Srbije Shinzo Abe Japan\nDatum objave: 15.01.2018. - 11:54:31\nBEOGRAD - Predsednik Privredne komore Srbije Marko Čadež je ocenio da je današnji dolazak premijer Japana Shinzo Abea i delegacija japanskih privrednika u Srbiju "fantastična vest" i "velika šansa za Srbiju koja može da rezultira povećanjem trgovinske razmene za više od 10 odsto".\n"Specifična je strutkura tih velikih kompanija koje dolaze, jer one pokrivaju različite oblasti od poljoprivrede, turizma do IT-a, dakle ne postoji ni jedan sektor o kojem danas nećemo moći da razgovaramo", kazao je jutros Čadež za RTS.\nOn je naveo da je PKS napravila analizu proizvoda koje Srbija može da ponudi privrednicima Japana, i da su to smrznuto voće i povrće, i konditorski proizvodi.\n"Ključna stvar je da mi izvučemo najviše od ove posete i da dodje do druge posete samo poslovnih ljudi u prvoj polovini godine koji bi došli u Srbiji, kao i delegacije iz Srbije koja bi otišla u Japan i razgovrala o konkretnim investicionim aranžamnima i poslovnoj saradnji", kazao je Čadež.


Srpski ministar o značaju Putinove posete u trenutku kad je briselski dijalog – mrtav - Sputnjik Srbija\n10:25 12.01.2019 (osveženo 10:31 12.01.2019) Preuzmite kraći link\n„Rusija je do sada zaista besprekorno i bez ikakvih uslova podržavala maksimalno Srbiju na međunarodnoj areni po pitanju Kosova, po pitanju očuvanja našeg teritorijalnog integriteta i suvereniteta i po pitanju Rezolucije 1244 (Saveta bezbednosti UN). Siguran sam da će predsednik Putin potvrditi tu poziciju kod Rusa, koja neće biti izmenjena. Oni će poštovati Srbiju, za njih je Kosovo Srbija, poštovaće naš Ustav i Rezoluciju 1244“, istakao je Popović.\nOn je dodao da je ostaje pri svom stavu da je briselski dijalog s Prištinom mrtav.\n„Evropska unija nije umela da privoli albansku stranu da učini bilo kakav pomak u ovim pregovorima, srpska strana je kooperativna. Sada kada je dijalog mrtav, verovatno treba poništiti sve one dogovore koji su postignuti tokom Briselskog sporazuma, jer su Albanci učinili dva potpuno nerazumna koraka, a to su uvođenje taksi i formiranje tzv.vojske lažne države Kosovo. Mislim da nema nastavka dijaloga bez ukidanja ove lažne vojske kosova i bez ukidanja ovih taksi“, rekao je Popović za RTS.\nPopović je istakao i da će tokom predstojeće posete predsednika Rusije Vladimira Putina Srbiji biće, između ostalog, potpisano sedam sporazuma iz oblasti inovacija i digitalizacije s ključnim akterima digitalne industrije Rusije.\n„Želimo s Rusijom da sarađujemo u novim tehnologijama, to je budućnosti za Srbiju i za Rusiju. Ne želimo da u Rusiju izvozimo samo jabuke i šljive, želimo u Rusiju da izvozimo srpsko znanje“, rekao je Popović.\nKako kaže, nakon potpisivanja ovih sporazuma, Srbija će otvoriti rusko tržište za domaće inovacione i digitalne kompanije.\n„Moći će da učestvuju na konkretnim tenderima i na konkretnim projektima“, rekao je Popović, dodajući da čitav svet prepoznaje znanje srpskih stručnjaka.


Kavazović i Daul o izazovima bh. društva na putu evropskih integracija | Bportal\nKavazović i Daul o izazovima bh. društva na putu evropskih integracija\nReisu-l-ulema Islamske zajednice u Bosni i Hercegovini Husein ef. Kavazović danas je u posjetu primio predsjednika Evropske narodne partije (EPP) i poslanika u Evropskom parlamentu Josepha Daula sa delegacijom, s kojima je razgovarao o trenutnoj situaciji u BiH i izazovima s kojima se bosanskohercegovačko društvo susreće na putu evropskih integracija.\nU delegaciji koja se nalazi u dvodnevnoj posjeti BiH bili su još i šefica Kabineta predsjednika EPP-a Brenda Furniere i sekretar Vanjskih poslova u EPP-u Patrick Voller.\nSugovornici su se složili da je najveći problem bh. društva korupcija i odlazak mladih, te segregacija i diskriminacija u sferi obrazovanja.\nTakođer je razgovarano i o iskustvu koje Islamska zajednica u BiH ima u upravljanju vjerskim pitanjima muslimana u sekularnoj državi i tome kako ono može biti korisno u današnjoj Evropi.\nReisu-l-ulema je ovim povodom rekao kako je njegovo mišljenje da se čitavo društvo i politike u njemu trebaju fokusirati na evropske integracije, a ne dezintegraciju BiH, te da Evropa treba podržavati samo one politike koje se temelje na evropskim vrijednostima, javlja MINA.\nSljedeći članak: VIDEO Odbio ugasiti cigaretu, pa dobio lekciju koju neće zaboraviti\nPrethodni članak: Radončićeva logika: Bošnjaci počeli rat, poželjni saradnici ratnih zločinaca


Na osnovu člana 57. stav 1. Zakona o socijalnoj zaštiti ("Službeni glasnik RS", broj 24/11),\nO BLIŽIM USLOVIMA I STANDARDIMA ZA PRUŽANjE USLUGA SOCIJALNE ZAŠTITE\n(Objavljen u "Sl. glasniku RS", br. 42 od 14. maja 2013)\nOvim pravilnikom propisuju se bliži uslovi i standardi za pružanje svih usluga socijalne zaštite (u daljem tekstu: minimalni standardi).\nSvi pojmovi u ovom pravilniku upotrebljeni u gramatičkom muškom rodu odnose se na osobe muškog i ženskog pola.\nZajednički i posebni minimalni strukturalni\ni funkcionalni standardi\nII. ZAJEDNIČKI MINIMALNI STANDARDI\n4) prioritet za prijem - datum korišćenja usluge ili upisivanja na listu čekanja;\nProcena potreba, snaga, rizika, sposobnosti, i interesovanja korisnika i drugih lica značajnih za korisnika, kao i procena kapaciteta pružaoca usluge (u daljem tekstu: procena), vrši se nakon prijema korisnika i periodično tokom pružanja usluge u rokovima utvrđenim individualnim planom usluge, odnosno posebnim standardom za određenu uslugu.\nPored okolnosti iz stava 1. ovog člana, procena uzima u obzir kulturološke i lične posebnosti korisnika: geografsko i nacionalno poreklo, maternji jezik, versko opredeljenje, uzrast, rod, seksualnu


Slovenski ministar zdravstva objavio zastrašujuće vijesti: Blizu smo scenariju koji gledamo u susjednoj Italiji\nVlada i krizni štab danas će se sastati s vodstvom svih bolnica kako bi se preciziralo koliko im je tačno potrebno opreme i zaštitnih sredstava, a posebno respiratora.\nSlovenska vlada i krizni štab jučer su donijeli nove mjere ograničavanja epidemije koronavirusa, među ostalim zatvaranje lokala i obustavu javnog saobraćaja, saopćeno je nakon sjednice koja je održana u kasnim večernjim satima.\nOd ponoći su privremeno zatvoreni javni putnički saobraćaj, autobuski i željeznički, a uvodi se kontrola provođenja preventivnih mjera u trgovinama i zabranjuje rad ugostiteljskih objekata.\n– Mnogi još nisu svjesni da najviše sami mogu učiniti da se širenje zaraze smanji – kazao je ministar zdravstva Tomaž Gantar, dodavši da su nove rigorozne mjere potrebne jer se ljudi nisu pridržavali uputa o smanjivanju socijalnih kontakata na minimum, odnosno samoizolaciji, pa su mnogi lokali bili ovih dana “puni”, a isto tako i trgovine.\n– Virus nas napada već sedmicama i, ako u tom sukobu mislimo pobijediti sa što manje štete i kolateralnih žrtava, onda moramo početi razmišljati na drugačiji način. Zatvaraju se lokali, nema više druženja, država će se pobrinuti da shvatimo kako ne smijemo ugrožavati sebe i druge, a moramo početi od sebe samih – kazao je za medije novoimenovani portparol štaba i Vlade Jelko Kacin, dodavši da su sada potrebne “radikalne” mjere.\n– Blizu smo scenariju koji gledamo u susjednoj Italiji – kazao je na sjednici Vlade i kriznog štaba Gantar, dodavši da je u ovom trenutku za Sloveniju veći problem lokalno širenje infekcije unutar države od unosa koronavirusa iz inozemstva, kako je to na početku bio slučaj.


Dnevni horoskop za 2. oktobar 2017 Mars (trigon sa Plutonom) donosi dosta dobre energije Iskažete se na poslu, dan je idealan da pođete ka uspehu, ostvarite neke svioje želje ili dostignete ciljeve. | Astrosudbina\nNaslovna Dnevni horoskop Dnevni horoskop za 2. oktobar 2017 Mars (trigon sa Plutonom) donosi dosta...\nDnevni horoskop za 2. oktobar 2017 Mars (trigon sa Plutonom) donosi dosta dobre energije Iskažete se na poslu, dan je idealan da pođete ka uspehu, ostvarite neke svioje želje ili dostignete ciljeve.\nDnevni horoskop za 2. oktobar 2017 Nadamo se da ste se lepo odmorili za vikend, i da danas krećemo da koristimo lepu energiju koju nam daje Mars (trigon sa Plutonom).\nImate danas šansu da se iskažete na poslu, da postignete ili bar pođete ka uspehu, ostvarite neke svioje želje ili dostignete ciljeve.\nUkoliko ste u proteklom periodu uhvatili neke sezonske bolesti, koje se uvek nagomilaju početkom jeseni i promenom klime, danas je dan za regeneraciju, za izlečenje i poboljšanje imunog sistema.\nOdličan je dan i za razmenu emotivne energije, nivo strasti će tokom večeri biti jako visok, pa… i sami znate kako provesti ovo prohladno veče pise danasnji-dnevni-horoskop.com.\nLep, uzbudljiv i uspešan dan vam želimo!\nPrethodni tekstHoroskop za vreme vladavine Vage: Ribama sreća, a Bikovima samo nervoza\nSledeći tekstVeliki ljubavni horoskop za oktobar 2017. godine Ljubavne dileme, strasti i emotivna dinamika – evo kakvu nam ljubavnu priču mesečni horoskop predviđa za oktobar 2017!


Poljska: Varšavom prošao Marš solidarnosti sa izbeglicama | Autonomija\nPoljska: Varšavom prošao Marš solidarnosti sa izbeglicama\nUčesnici su proneli veliki transparent sa ovogodišnjom parolom pohoda "Solidarnost umesto nacionalizma - zajedno iznad granica"\nSkoro 1.000 Varšavljana učestvovalo je danas u Maršu solidarnosti sa izbeglicama i protiv nacionalizma i ksenofobije u centru poljske prestonice kako bi pokazali da ta zemlja ima i drugo lice – solidarno, bez straha od izbeglica.\nNa čelu povorke koja se kretala od Umšlagplaca, sa koga su nacisti u Drugom svetskom ratu odvozili varšavske Jevreje u Aušvic i druge logore smrti, i pored Spomenika herojima geta, učesnici su proneli veliki transparent sa ovogodišnjom parolom pohoda „Solidarnost umesto nacionalizma – zajedno iznad granica“.\nTransparent je direktna poruka tradicionalnom pohodu radikalnih nacionalista koji će proći poljskom prestonicom na Dan nezavisnosti 11. novembra, a za koji je nacionalistička radikalna omladina odabrala ove godine parolu „Poljska za Poljake. Poljaci za Poljsku“, protiv izbeglica koje od rata beže u Evropu.\n„Za nas i organizacije koje su se priključile važno je da smo zajedno, da verujemo da Poljska može da bude samouverena, da ima svoje vrednosti a ne boji se izbeglica. Važno je da uspemo da pokažemo da nećemo prepustiti javni prostor govoru frustracije i mržnje“, kazao je agenciji PAP jedan od organizatora Marša solidarnosti, Vitek Hebanovski iz Multikulturnog centra Varšava.\nU pozivnici na današnji pohod Varšavom protiv ksenofobije, organizatori su naveli da antifašizam nije nikakav ekstremizam, već da je antifašista svako ko ne pristaje na nacionalističku politiku zasnovanu na gaženju osnovnih ljudskih prava i na tome da deli ljude na više i niže.


TotalCar.rs » CEO Mazde kaže da nema ništa od automobila sa rotacionim motorom\nIako su se prethodnih godina mogle čuti brojne, manje ili više proverene informacije o novom sportskom automobilu iz Mazde, nazvanom RX-9 i zasnovanom na RX-Vision konceptu, od toga izgleda neće biti ništa.\nTokom intervjua za Automotive News, izvršni direktor Mazde Masamiči Kogai rekao je da ova kompanija nema planove o pravljenju sportskog automobila većeg od MX-5 Miata modela.\nNa pitanje o nasledniku RX-8 modela, Kogai je rekao da je misli da je u opticaju sportski automobil, sa 1.5-litarskim ili 2.0-litarskim konvencionalnim motorom, koji bi se sa svojom snagom i ubrzanjem sigurno dopao brojnim kupcima.\nIako u planovima ne postoji novi sportski automobil sa rotacionim motorom, Kogai kaže da ideju o ovom motoru još uvek ne treba u potpunosti napustiti: “Ako bismo ponovo započeli proizvodnju rotacionog motora, morali bismo da se uverimo da on neće imati kratak životni vek. Moramo se prilagoditi budućim emisionim standardima. Naše odeljenje za istraživanje i razvoj još uvek se bavi aktivnostima koje za cilj imaju prevazilaženje problema sa emisijama štetnih gasova i štednjom goriva.”


Socijaldemokrate prelomile: Prva žena u trci za predsjednika Crne Gore (foto) - Sputnjik Srbija\n21:05 24 Januar 2021\nSocijaldemokrate prelomile: Prva žena u trci za predsjednika Crne Gore (foto)\n21:57 06.03.2018 Preuzmite kraći link\nPoslanica Socijaldemokratske partije(SDP) Draginja Vuksanović biće prva dama u istoriji koja je kandidat za predsjednika Crne Gore. To je saopšteno na konferenciji za medije partije Ranka Krivokapića.\nNakon propasti pregovora o zajedničkom opozicionom kandidatu, sve je manje vremena i nade da se može postići konsenzus o jedinstvenom kandidatu opozicije. Istovremeno, dio opozicije koji sebe naziva „građanskim“ takođe nije uspio da se dogovori oko zajedničkog kandidata, pa je SDP jednoglasnom odlukom svih članova Glavnog odbora te stranke predložio Draginju Vuksanović za predsjedničkog kandidata.\nVuksanovićeva, koja je prva žena u istoriji Crne Gore koja će biti kandidat na predsjedničkim izborima, kazala je da sa osjećanjem ponosa i časti prihvata kandidaturu za predsjednika Crne Gore, i da smatra da je „došlo vrijeme promjena u koje vjeruje građanska Crna Gora“.\n„Ja sebe ne doživljavam izabranom da budem veća i značajnija od tih promjena. Naprotiv, sebe doživljavam kao skromnog, ali autentičnog glasnika i predstavnika zajedništva kojim ćemo te promjene ostvariti“, kazala je Vuksanovićeva.\nDodala je da će ona predstavljati „građansku Crnu Goru“, i da želi da „Crna Gora bude dom svih njenih građana“.\n„Poručujem da nikada neću dozvoliti da jedna elita bude smijenjena zarad dobra neke druge elite, već da će Crna Gora nakon promjena pripadati svim njenim građanima“, rekla je Vuksanovićeva.\n„Građani Crne Gore su svoji na svome, a ne najamnici na privatnom posjedu. Mi želimo slobodnu državu dostojnu svih žrtava naših predaka u kojoj će dobro da žive svi, a ne nekolicina privilegovanih pojedniaca. Vrijeme idola je završeno — vrijeme ideala nikada neće proći. Nas vezuju ideali, mi se gnušamo idola. Drago mi je da je na ovim izborima građanska Crna Gora odabrala da ima svoga predstavnika, a ja vam obećavam da ću upravo tu i takvu Crnu Goru predstavljati svakom riječju koju budem izgovorila“, poručila je Vuksanovićeva.\nTakođe, danas se oglasio i član predsjedništva SDP-a Ivan Vujović, koji je saopštio da Draginja Vuksanović „kao osoba koja promoviše toleranciju, pravičnost i hrabrost, može biti istinski kandidat građanske Crne Gore“, kako smatraju u toj stranci.\nPodsjetimo, Draginja Vuksanović je jedna od četvoro poslanika SDP-a u Skupštini Crne Gore i profesor na Pravnom fakultetu Univerziteta Crne Gore. Pravni fakultet u Podgorici upisala je 1996. godine i diplomirala na istom u junu 2000. sa prosječnom ocjenom 10. Magistrirala je na Pravnom fakultetu u Beogradu, a nakon toga doktorsku disertaciju odbranila 2011. u Podgorici. Govori francuski i engleski jezik, članica je Predsjedništva i GO Socijaldemokratske partije Crne Gore.\npredsednički izbori u Crnoj Gori, Draginja Vuksanović


Mogherini: EU pridaje veliki značaj izgradnji mira između Izraela i Palestine\nVisoka predstavnica EU-a za vanjsku politiku i sigurnost Federica Mogherini je danas, nakon sastanka sa predsjednikom Palestine Mahmoudom Abbasom u Briselu, izjavila kako Evropska unija pridaje veliki značaj izgradnji mira između Izraela i Palestine, javlja Anadolu Agency (AA).\n“I dalje smo posvećeni dvodržavnom rješenju. Dvodržavno rješenje vidimo kao jedini način koji će riješiti problem na tom području”, rekla je Mogherini, dodajući kako je politika EU-a prema Bliskom istoku ostala ista.\n“Promjene koje se tiču perioda prije 1967. godine priznat ćemo samo ukoliko strane postignu saglasnost o tome. I dalje Jerusalem vidimo kao glavni grad dviju država i podržavamo političko i ekonomsko prisustvo Palestinaca u Istočnom Jerusalemu”, kazala je Mogherini.\nIstakla je također kako proces izgradnje mira između Izraela i Palestine zuazima veoma značajno mjesto u EU.\n“EU pridaje veliki značaj izgradnji mira između Izraela i Palestine, a i dalje će na našem dnevnom redu ovo pitanje zauzimati veoma značajno mjesto”, rekla je Mogherini.


Dijalog Beograd-Priština uz velike teškoće\nM. K. 24. novembra 2016. 20:30\nPortporolka ruskog Ministarstva spoljnih poslova Marija Zaharova izjavila je danas da se dijalog Beograda i Prištine odvija „uz velike teškoće“, da se na Kosovu nastavlja kršenje prava nealbanskog stanovništva i da ima novih slučajeva nasilja nad Srbima.\nZaharova je na redovnoj konferenciji za novinare rekla da se dijalog Beograda i Prištine odvija „uz velike teškoće“.\n„Apsolutno se ne napreduje sa ključnim pitanjem – formiranjem Zajednice srpskih opština. Smatramo da kosovske vlasti ne smeju da ne sprovode prihvaćene obaveze. Očekujemo od EU da savesno ispunjava svoju dužnost posrednika u dijalogu u skladu sa Rezolucijom Generalne skupštine UN od 9. septembra 2010. godine“, rekla je ona.\nZaharova je navela i da je “kosovska državnost” veštačkog karaktera, prenosi Tas s.\nOna je podsetila da je Savet bezbednosti UN na sednici o Kosovu 16. novembra konstatovao da je situacija na Kosovu nestabilna.\nSaznajemo ko su potencijalni novi specijalni pregovarači između…\nSAD ulazi u dijalog o Kosovu?\nDijalog Beograda i Prištine (ne)menja format?\n“Odsustvo stvarne vladavine zakona, stalna unutrašnjopolitička kriza i stalni odliv stanovništva snažni su pokazatelji veštačkog karaktera i funkcionalne neodrživosti kosovke državnosti”, rekla je portporolka ruskog Ministarstva spoljnih poslova.\nImajući sve to u vidu, dodala je Zaharova, ne čudi niska stopa povratka raseljenih.\n“Zabrinutost izaziva sve izraženija želja kosovskih vlasti da uzurpiraju srpsku imovinu, a u poslednje vreme ta se praksa proširila i na imovinu koja pripada srpskim kompanijama i državnim strukturama”, naglasila je Zaharova.\nTakvi nelegalni koraci ne mogu doprineti međunacionalnom pomirenju, ističe portparolka ruskog Ministarstva.\n“Pre nekoliko godina čitav zapadni svet, EU, SAD su bili na čelu tog procesa, otkidajući Kosovo od Srbije. To se radilo pod parolom ‘Kosovo je zemlja mogućnosti’”, primetila je ona.\n“Zemlja kakvih mogućnosti rekle su članice SB UN. Sada su svi ti koji su odvajali Kosovo, uvereni da se na Kosovu održao legalni referendum. Na Kosovu nije bilo nikakvog referenduma”, ističe ona.\nZaharova je dodala da se seća debata u SB UN na kojima se žurilo, “činil sve moguće” da bi se donele odluke u suprotnosti sa pravnim normama, nasuprot zahtevima zakonite vlade Srbije.\n“Te zahteve nisu uneli ni u šta. A onda su mislili da uz pomoć propagande, informativne mašinerije, dovrše započeto – da stvore sliku “zemlje mogućnosti“. Nisu uspeli”, zaključila je Zaharova.\ndijalog Beograda i Prištinemarija zaharova\nNajmoćnija evropska država protiv Tačijevih…\n„Britanski mediji zaćutali o slučaju Skripalj, kako im…\n„Napad u trenutku kada je Sirija imala šansu za…\n„Niko ne sme da kaže: Dajem Rusiji 24 sata“\nAko London zabrani RT, u Rusiji neće raditi nijedan…


Sekretar za finansije boravio u studijskoj posjeti Slovačkoj | Opština Berane\nSekretar za finansije i ekonomski razvoj Opštine Berane Bojan Radošević, kao član crnogorske delegacije, boravio je povodom realizacije projekta „Jačanje transparentnog i odgovornog upravljanja javnim finansijama u Crnoj Gori“ u studijskoj posjeti Slovačkoj.\nU okviru pomenutog projekta, koji implementiraju Ministarstvo finansija Crne Gore i UNDP, uz podršku Ministarstva finansija Republike Slovačke, organizovana je studijska posjeta Republici Slovačkoj.\nDelegacija u sastavu predstvanika jedanaest opštinskih službi za finansije i Zajednice opština, predvođena predstavnicima Ministarstva finansija i UNDP-a, posjetila je Bratislavu u periodu od 6. do 9. oktobra.\nTokom zvanične posjete učesnici su posjetili Ministarstvo finansija Republike Slovačke, Udruženje gradova i naselja Slovačke, opštinu Cifer i gradsku opštinu Petržalka, gdje je prezentovan sistem finansiranja lokalne samouprave – proces prelaska opština na programsko budžetiranje, proces planiranja i izvršenja budžeta opštine.\nTakođe, razmijenjena su i iskustva u oblasti srednjoročnog planiranja, planiranja kapitalnog budžeta, transparentnosti planiranja budžeta i potrošnje budžetskih sredstava, načina vođenja računovodstva, sistema unutrašnjih finansijskih kontrola i međuopštinske saradnje.


Osiguravajuće kuće - Blic Online\nGrađani i privreda od osiguranja naplatili 35, a uplatili 88 MILIJARDI\nSektor osiguranja je tokom 2016. godine isplatio privredi i građanima u Srbiji skoro 35 milijardi dinara kao naknadu za nastalu štetu, saopštila je danas Privredna komora Srbije (PKS).\nGrađani Srbije poslali su u prva tri meseca ove godine 714 pritužbi i preuranjenih pritužbi na rad banaka, osiguravajućih kuća i drugih finansijskih institucija Narodnoj banci Srbije, a najviše su se žalili na zloupotrebu platnih kartica nakon gubitka ili krađe, plaćanja preko interneta, provizije, prijavljeno kašnjenje u otplati.\nNemačke banke spremne na svaki scenario u Grčkoj\nNemačke banke spremne su za svaki mogući rasplet krize grčkog duga, a njihova izloženost krizi u toj zemlji je ograničena, saopštila je danas nemačka Federalna uprava za finansijski nadzor (BaFin).\nOdšteta za osiguranje budžetu, ne vozačima\nVozači koji smatraju da su ih osiguravajuće kuće oštetile kartelskim dogovorom, nemaju pravo na tužbu i naknadu štete, tvrde advokati. To što je Upravni sud potvrdio da je 11 osiguravajućih kuća postiglo sporazum kojim je ometana konkurencija u oblasti osiguranja vozila, daje za pravo samo državi da te kompanije kazni. Novac bi išao direktno u budžet Srbije.\nTrećina građana želi da se osigura od nesreća\nBEOGRAD - Prema istraživanju tržišta osiguranja i osiguravajućih kuća, koje je krajem prošle godine, sprovela agencija “IPSOS Strategic Marketing” , 46 odsto građana u Srbiji koristi obavezno osiguranje vozila. Skoro toliko ispitanika, 45 odsto, nema nijedno osiguranje, a sve je više građana zainteresovano za osiguranje od posledica nesrećnog slučaja, imovinsko i osiguranje života.


Jeftini letovi iz Barselone za Minhen - Avio karte Barselona Minhen - eSky.rs\nAvio karte iz Barselone za Minhen\nPretražite letove iz Barselone za Minhen\nProverite najbolje prilike za letove iz Barselone za Minhen\nDirektni letovi s avio kompanijom:\tTransavia (HV),\tVueling (VY),\tIberia (IB).\n✔ Postoje li posebne ponude za letove iz Barselone za Minhen na eSky.rs?\n✔ Mogu li se pobrinuti za osiguranje prilikom rezervacije leta iz Barselone za Minhen?\n✔ Ako rezervišem let iz Barselone za Minhen, mogu li da rezervišem ujedno i smeštaj?\n✔ Koje avio-kompanije nude letove iz Barselone za Minhen?\nBudite sigurni, da na eSky.rs ponuda letova iz Barselone za Minhen uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Barselona - Minhen\nJeftini letovi do Španije Jeftini letovi iz Španije Jeftini letovi za Salamanku Jeftini letovi iz Salamanke Jeftini letovi za Camucia Jeftini letovi iz Camucia\nJeftini letovi do Turkmenistana Jeftini letovi iz Turkmenistana Jeftini letovi do Vipingo Airport Jeftini letovi od Vipingo Airport


Beč i okolina ostaju zatvoreni do 18. aprila - www.report.rs\nApril 7, 2021 April 7, 2021 Ivana S.\taustrija, Beč. okolina, ostaju, svet, vesti, Wienna, zaključani\nBeč i okolina ostaju zatvoreni do 18. aprila. Austrijska vlada je najavila produženje “zatvaranja” Beča i dve susedne provincije suočena sa visokim nivoom zaraze koronavirusom, ali računa na široko ponovno otvaranje zemlje u maju.\n„Guverneri Beča, Donje Austrije i Gradišća složili su se s nama, saveznom vladom, da produžimo ‘zatvaranje’ do 18. aprila“ da bi se ublažio pritisak na bolnice, objavio je kancelar Sebastijan Kurc.\nKao i prethodna tri „zatvaranja“, moguće je izaći u kupovinu, vežbanje i iz hitnih razloga.\nTakođe je ukazao da su razgovori sa Rusijom o skorom dobijanju milion doza vakcine „Sputnjik V“ „u završnoj fazi“, i to ne isključujući njenu upotrebu i pre no što je odobri Evropska agencija za lekove (EMA).\n„Ako sve bude u redu i kada vreme otopli, „nadamo se da ćemo u maju moći da pokrenemo mere za otvaranje“, dodao je Kurc o kulturi, sportu, turizmu, ugostiteljstvu koji su pod strogim ograničenjima još od novembra.\nOd pojave pandemije, u Austriji koja ima 8,9 miliona stanovnika, zabeleženo je više od 9.500 smrtnih slučajeva od kovida-19.\nSkok broja novozaraženih u poslednja 24h, zvanično preminule dve osobe\nSeptember 15, 2020 September 15, 2020 Dragan C.\nJuly 31, 2020 February 22, 2021 Milos K.


Otvorena kineska fabrika “Janfeng” u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Ekonomija Otvorena kineska fabrika “Janfeng” u Kragujevcu\nčetvrtak, 28 novembar 2019 10:57\tRTS\nSvečanim presecanjem vrpce u Kragujevcu je otvorena kineska fabrika “Janfeng otomotiv interiors” koja će proizvoditi komoponente za unutrašnjost automobila. Crvenu vrpcu presekli su predsednik Srbije Aleksandar Vučić, ambasadorka Kine Čen Bo, gradonačelnik Kragujevca Radomir Nikolić, predstvnici fabrike Remon Fos, Mišel Šahler, Stiv Mesaroš i Milan Raović, kao i predstvnica zaposlenih Anka Duričić. Kineska kompanija “Janfeng otomotive intiriors” je svetski lider u proizvodnji komponenata za unutrašnjost najpoznatijih svetskih proizvođača, poput “Mercedesa”.\nKompanija, sa sedištem u Šangaju, ima oko 110 proizvodnih pogona i tehničkih centara u 20 zemalja i više od 32.000 zaposlenih. Predstavnik fabrike Stiv Mesaroš je rekao da su izabrali Srbiju za širenje svoje proizvodnje jer se automobilska industrija pomera ka istoku. “Mnogi naši kupci i proizvođači su uspostavili fabrike u centralnoj i istočnoj Evropi prethodnih godina. Ovo je dobra geografska pozicija, koja može da podrži naše operacije u centralnoj Evropi i nove planove za efikasan transport”, rekao je Mesaroš. Gradonačelnik Kragujevca Radomir Nikolić je rekao da je fabrika za manje od 10 meseci izgrađena, sa sve kupovinom zemljišta, dozvolama, gradnjom i opremanjem.